qundao/data-zh-poetry huggingface dataset:
望江南·十首
作者：顾贞立
朝代：清

东亭好，太史旧名家。望去有庭皆叠石，看来无树不梅花。既此是烟霞。东亭好，佛阁石为龛。曾羡莲台双并蒂，愿依弥勒一花憨。还把本来参。东亭好，疏雨逗庭梧。小酉阁前山水画，晚妆楼外辋川图。燕子引新雏。东亭好，青粉薜萝墙。梅子乍圆莺语滑，杏花微雨燕泥香。小立傍斜阳。东亭好，青盖绿阴圆。元览楼前题白雪，三馀阁上驻婵娟。一望似神仙。东亭好，阑砌玉玲珑。一点烟鬟留夕照，三层楼阁接垂虹。人在画图中。东亭好，最忆是花朝。破寂自倾鹦鹉盏，拈题先得美人蕉。阁倚凤凰箫。东亭好，无事掩深闺。痛饮长歌红烛夜，沉香小像曲屏西。何处不堪题。东亭好，梅子乍圆时。璧玉邻家催斗草，青溪小妹解弹棋。吟就护兰诗。东亭好，石榻对茶烟。丹桂香飘金粟岭，碧梧阴覆卧雪轩。斗韵与飞笺。
桃丝·自制曲
作者：顾贞立
朝代：清

清波难写流虹影，喜梦里垂垂。比似人间枝叶异，桃丝。红房烂煮琼花宴，问此曾何时。四十九年偿慧业，归迟。
武陵春·秋日见桃花
作者：顾贞立
朝代：清

凄惨秋痕吹欲断，香冷藕花中。塞北谁传数点红。春信到西风。曾向武陵深处见，惊问旧时红。许放渔郎一棹通。桂子傍芙蓉。
殿前欢
作者：顾贞立
朝代：清

博得个、柳枝怜。抵多少、簪花书格浣花笺。看梳云一字、尤堪羡。
水调歌头·寄纤月阁
作者：顾贞立
朝代：清

三月初十日，犹忆去年时。浓香画阁微雨，花里识冰姿。一种柔情侠骨，真解个中冷暖，一笑素心期。消释频年恨，还惊两鬓丝。多闲阻，难相会，易相离。况兼愁病，只赤妆台未可随。今已缘悭若是。向后不知何似。聚散总难期。笺短言不尽，神与暮云驰。
水调歌头·得华峰弟信，即用其中语
作者：顾贞立
朝代：清

身世原为客，何必叹离居。脚跟不用线系，天地本吾庐。梦觉池塘芳草，酒醒晓风杨柳。纵缆采明珠。五六十本菊，三四千卷书。渡桃叶，寻彭蠡，访小姑。汉滨拾翠，此际能无佳句乎。谕檄题桥司马，作赋登楼王粲，纵迹古人如。故里莫回首，聊且托双鱼。
沁园春
作者：顾贞立
朝代：清

啸傲生成，薄游身世，惨淡情怀。也曾经料理，绣床花样，回文机杼，空里楼台。怕向针神称弟子，但通国闺娃受教来。今难再，看残丝剩线，意懒心灰。清神犹馀眼耳，便霜鬟雪鬓，任属形骸。与清溪小妹，飞笺索赋，孀闺病婶，险韵同裁。痼癖烟霞谁得似，有疏影孤山一树梅。江南梦，想群花未醒，雪里偏开。
沁园春
作者：顾贞立
朝代：清

掠鬓梳鬟，弓鞋宰袖，不惯从来。但经营料理，茶铛茗盏，亲供洒扫，职分当该。还谢天公深有意，便生就粗疏丘壑才。将衰矣，斜阳日影，短景频催。闲身不妨多病，且凭他、废苑荒台。伴香浓琴静，百城南面，青编满架，湘轴成堆。一缕茶烟和芋煮，只数点秋花手自栽。都休也，蝇头蜗角，于我何哉。
沁园春·甥侄辈读书予家，喜赋一章勉孙
作者：顾贞立
朝代：清

兰长新芽，梅妆试粉，柳眼回青。趁轻寒浅暖，趋庭问字，图书半壁，雪案琴横。砚雨飞来，娇莺初啭，似送春光到画屏。逢良友、有西园无忌，茂苑长卿。文窗细雨闲评。羡兰畹、金荃次第赓。更斜簪侧帽，裙书白练，香留隔座，谈笑风生。下里深惭，未谙格调，漫说词宗宅相名。须欣幕、揣摩自励，莫负年英。
沁园春·题美人笺
作者：顾贞立
朝代：清

佩纫幽兰，歌拈红豆，并倚娉婷。尽愁人挥洒，登临觞咏，催归送远，边怨闺情。携向碧窗妆镜侧，轻唤起、盈盈翠袖擎。瑶台上、飞琼萼绿，争似卿卿。讶光清凝赋粉，待细研石黛，染就丹青。谱霜浓月晕，寒鸦落木，孤蓬夜雨，长笛离亭。一抹苍烟鸿影，看几点、环螺接楚城。标题处，把霜毫空阁，半摺云屏。
浣溪沙
作者：顾贞立
朝代：清

不道韶光二月中。深深庭院护春慵。未消残雪月朦胧。二十四番花有信，最凄凉是杏花风。霏烟霏雾满帘栊。
浣溪沙
作者：顾贞立
朝代：清

剪剪清寒冷画屏。深深庭院语娇莺。星星残梦不分明。点点香泥营燕垒，丝丝细雨洒含英。垂垂杨柳漾轻盈。
浣溪沙
作者：顾贞立
朝代：清

却爱流莺唤晓眠。一帘新月漾窗前。杏花开也记当年。怨绿愁红销慧业，青溪白石浣衣天。南唐佳句写裙边。
浣溪沙
作者：顾贞立
朝代：清

好梦留人悔欲醒。谁教莺语弄新晴。乍寒还暖近清明。门掩落花春寂寂，香消睡鸭昼沉沉。日长闲自理瑶琴。
浣溪沙
作者：顾贞立
朝代：清

尽日帘垂懒上钩。无端春思在眉头。絮飞花落梦悠悠。剪剪轻寒朱户寂，丝丝细雨小窗幽。东风肠断不堪留。
浣溪沙
作者：顾贞立
朝代：清

春事消磨雨雪中。却寒衫子未曾缝。春分寒食太匆匆。凤头灯摇珠箔卷，玉箫声远画楼空。落花还是就东风。
浣溪沙 其一 二首，张妹惠鞋，赋谢兼呈王妹一哂
作者：顾贞立
朝代：清
体裁：词

宫样盘云绣凤头。一帆风顺载春愁。可能相与五湖游。准拟朝来楼山望，美人妆阁隔重楼。暮云春树见无由。
浣溪沙 其二 二首，张妹惠鞋，赋谢兼呈王妹一哂
作者：顾贞立
朝代：清
体裁：词

养护春寒怕卷帘。吟笺绣帖不曾拈。玉人可也思恹恹。折去梅花鸾羽便，寄来莲瓣凤头尖。粉痕犹印指纤纤。
浣溪沙·二首，张妹惠鞋，赋谢兼呈王妹一哂
作者：顾贞立
朝代：清

宫样盘云绣凤头。一帆风顺载春愁。可能相与五湖游。准拟朝来楼山望，美人妆阁隔重楼。暮云春树见无由。养护春寒怕卷帘。吟笺绣帖不曾拈。玉人可也思恹恹。折去梅花鸾羽便，寄来莲瓣凤头尖。粉痕犹印指纤纤。
浣溪沙·和王夫人仲英韵
作者：顾贞立
朝代：清

百啭娇莺唤独眠。起来慵自整花钿。浣衣风日试衣天。几日不曾楼上望，粉红香白已争妍。柳条金嫩滞春烟。
浣溪沙·咏梅花，赠画中美人
作者：顾贞立
朝代：清

露叶如啼欲恨谁。巡檐索笑事难追。年年燕子不曾归。梦去偶题浓淡字，愁来长蹙浅深眉。一春惟有捧心悲。
浣溪沙·秋红
作者：顾贞立
朝代：清

百叶重台照眼明。水晶帘下伴孤吟。停车何必坐枫林。不似槿花愁日暮，仅留颜色待秋深。清霜浓露沁檀心。
浣溪沙·蓝菊
作者：顾贞立
朝代：清

知在东篱第几重。佳名偏喜与兰同。爱他开紫不开红。为折一枝珍护好，浅颦轻笑伴芙蓉。肯教沦落怨西风。
浣溪沙·阅断肠草有感
作者：顾贞立
朝代：清

南国佳人去不回。琼花何必又飞来。眼前谁是谢家才。记得释愁人念我，擘冰留与凤凰钗。镂金小合饷妆台。
浪淘沙
作者：顾贞立
朝代：清

新粉坠琅玕。荷露初圆。满城风雨忽生寒。莫便重阳时候也，一例心酸。小扇迭新纨。空画乘鸾。流萤飞渡曲栏杆。休傍牙签频掩映，不是儒冠。
浪淘沙 其一 三首，萱草
作者：顾贞立
朝代：清
体裁：词

折简寄忘忧。莫更多愁。额黄初印雨初收。一缕檀心开笑靥，别样风流。犹忆去年游。画阁香浮。嫣红媚紫一庭幽。常展空奁桐叶咏，绝胜封侯。
浪淘沙 其一 二首。青衣从波浪中得梅花一枝，花泪盈把，谅不肯终随逝水者，因留作莲台清供，赋此志感
作者：顾贞立
朝代：清
体裁：词

曾向雪中开。没点尘埃。肯随桃李逐波来。为有湘灵深遣护，掷去重回。无力傍瑶钗。泪粉盈腮。生香真色莫疑猜。好伴杨枝甘露水，供养莲台。
浪淘沙·三首，萱草
作者：顾贞立
朝代：清

折简寄忘忧。莫更多愁。额黄初印雨初收。一缕檀心开笑靥，别样风流。犹忆去年游。画阁香浮。嫣红媚紫一庭幽。常展空奁桐叶咏，绝胜封侯。何必畏炎蒸。林下风生。梧桐叶叶露华灵。姑射仙人原是雪，当暑偏清。病起喜身轻。如在瑶京。水晶帘卷曲阑凭。好句飞来赓险韵，笔砚陶情。悔不话连宵。分取无聊。如今魂梦也难招。多谢罡风吹不断，一缕愁苗。疟鬼信如潮。怕是今朝。斜阳时节又来邀。偿尽红炉冰与雪，不废推敲。
浪淘沙·二首。青衣从波浪中得梅花一枝，花泪盈把，谅不肯终随逝水者，因留作莲台清供，赋此志感
作者：顾贞立
朝代：清

曾向雪中开。没点尘埃。肯随桃李逐波来。为有湘灵深遣护，掷去重回。无力傍瑶钗。泪粉盈腮。生香真色莫疑猜。好伴杨枝甘露水，供养莲台。绿萼试清泉。香粉增妍。休言海筏度无船。春色原如秋水冷，未许人怜。若过散花天。风韵依然。一枝弥勒现尊前。不羡人间双并蒂，愿化青莲。
浪淘沙·其三
作者：顾贞立
朝代：清
体裁：词

悔不话连宵。分取无聊。如今魂梦也难招。多谢罡风吹不断，一缕愁苗。疟鬼信如潮。怕是今朝。斜阳时节又来邀。偿尽红炉冰与雪，不废推敲。
浪淘沙·其二
作者：顾贞立
朝代：清
体裁：词

何必畏炎蒸。林下风生。梧桐叶叶露华灵。姑射仙人原是雪，当暑偏清。病起喜身轻。如在瑶京。水晶帘卷曲阑凭。好句飞来赓险韵，笔砚陶情。
浪淘沙·其二
作者：顾贞立
朝代：清
体裁：词

绿萼试清泉。香粉增妍。休言海筏度无船。春色原如秋水冷，未许人怜。若过散花天。风韵依然。一枝弥勒现尊前。不羡人间双并蒂，愿化青莲。
浪淘沙·和纤月，倒用原韵
作者：顾贞立
朝代：清

何必羡儒冠。花满阑干。扫眉才子是鸣鸾。得近班家明月句，愿作齐纨。痛饮不须酸。帘外轻寒。海棠枝上露团团。惊醒今宵香梦影，刻向琅玕。
浪淘沙·忆故园诸女伴
作者：顾贞立
朝代：清

罗幕晚凉轻。叶叶秋声。琅玕移影北窗明。懒剔银灯花自落，素卷纵横。底事暗心惊。旧日云英。槛鸾团凤可怜生。何日西风吹梦蝶，飞度愁城。
清平乐·元宵前二日，重过东皋，见残雪未消，梅花欲绽，遂赋此阕。
作者：顾贞立
朝代：清

闲愁未扫。拟向梅花告。傲骨自来贫亦好。丘壑尽供潦倒。离魂不用人招。此生拼老渔樵。多谢天公有意，留将一地琼瑶。
清平乐·问海棠影
作者：顾贞立
朝代：清

娟娟楚楚。借得青灯助。相对似怜还似妒。不语却因何故。枝头嫩蕊初开。西风且莫频催。留与伊人为伴，明朝还傍妆台。
满庭芳
作者：顾贞立
朝代：清

弱絮轻尘，空花幻影，分明身世虚舟。笑孤云野鹤，何事淹留。回忆从前似梦，无端别、业海蜃楼。如今似、槿花临暮，燕子清秋。休休。韶华去也，便琼花难耐，风散云流。多少朱颜绿鬓，空耽误、粉怨脂愁。何须问、唐宫汉苑，终属沉浮。
满庭芳·乙丑元旦立春
作者：顾贞立
朝代：清

除夕迎春，春朝岁旦，百年难遇今年。瑶枝琼树，光映满堂前。无奈风鬟雨鬓，何心去、剪胜争妍。思前事、雪堂分韵，黛笔拂云笺。围炉帘半捲，裁冰煮雪，绣坐香眠。正繁华时节，月媚花娟。多少悲歌冷暖，黄梁熟、一笑茫然。今惟有、闲身尚在，子孝与孙贤。
满庭芳·刘姑惠佛手茉莉赋谢
作者：顾贞立
朝代：清

素羽轻翻，淡然无暑，棱棱当暑偏清。梨云门掩，甘自让娉婷。问道葵榴争艳，应愁说、茉莉佳名。裁蕉叶、停毫倚石，香韵赋难成。散花人不远，拈花微笑，合掌双擎。似纤纤指示，海筏迷津。为何鸳鸯绣出，金针法、度与谁曾。长相伴、纱窗清影，月上晚凉生。
满庭芳·四姑话旧
作者：顾贞立
朝代：清

白雪闲庭，三馀小窗，昔年曾贮婵娟。分花斗草，何地不堪怜。剪烛西窗话旧，相倚处、携手凭肩。从别后、时移世换，肠断各风烟。想吴山楚水，竹楼黄署，风景依然。只霜鬓雪须，不似从前。何事惊心岁月，弹指便、四十馀年。身虽在，槿花临暮，燕子晚秋天。
满庭芳·寿王妹六十
作者：顾贞立
朝代：清

林下清神，阁中秀质，蛾眉领袖天然。云鬓宫样，不减似当年。正是花中姚魏，蒹葭倚、玉种蓝田。真堪羡、三株琼树，文采总偏偏。百年从此始，于飞举案，共庆华筵。看武陵春暖，燕子楼前。最喜芝兰争茂，箫声里、翠凤婵娟。真堪羡、文宗理学，双寿地行仙。
满江红
作者：顾贞立
朝代：清

剪綵为花，曾谱出、空中金屋。翻花样、龙飞凤舞，碧梧修竹。闭户再添今夜线，停针便换明朝粟。到如今、袖手任长贫，真堪哭。春蚕茧，丝难续。西山日，风和烛。笑浮生幻影，一场蕉鹿。久病不求灵兔药，无聊再整残书牍。腕生生、真觉笔如椽，教儿录。
满江红
作者：顾贞立
朝代：清

坠马啼妆，学不就、闺中模样。疏慵惯、嚼花吹叶，粉抛脂漾。多病不堪操井臼，吾才敢去嫌天壤。看丝丝、双鬓几时青，空劳攘。应不作，繁华想。收拾起，凄凉况。向牙签境内，自寻幽赏。昨夜楼头新梦好，轻风吹送瑶台上。散闲愁、高枕是良方，飞琼饷。
满江红 其一 三首，赠薛夫人
作者：顾贞立
朝代：清
体裁：词

兰畹金荃，问佳句、有谁消得。除非是、沉香亭畔，一枝倾国。数载端详云鬓影，如今始傍牙签侧。想曾随、阿母理真仙，瑶台□。浑不似，初相识。寒暄语，何须说。愿小年如昼，清谈竟日。无奈妒花窗外雨，催春去也催人别。笑归来、魂梦尚依依，重寻觅。
满江红 其三 三首，赠薛夫人
作者：顾贞立
朝代：清
体裁：词

梦里香窝，常只在、绣窗朱户。最相宜、微风纤月，淡烟轻度。迟暮难酬香艳句，病魔隔断钿车路。羡耽书、深癖似伊稀，还馀我。残暑退，轻雷过。虹影没，斜阳暮。爱梧桐几叶，鬘花数朵。缥缈漫怜银汉影，参差谁是穿针侣。只无聊、燕子故飞飞，来青琐。
满江红 其二 三首，赠薛夫人
作者：顾贞立
朝代：清
体裁：词

万斛愁思，谁织就、漫天风雨。难禁架、将归送别，遣怀无计。望去画楼烟树远，飞来险韵惊人句。算词坛、端合让裙钗，低头矣。人宛在，香窝里。飞絮咏，休轻弃。似兰吹风送，名花解语。莫把韶华和愁锁，空花幻影尤难寄。看他年、丽句满香奁，传千里。
满江红·三首，赠薛夫人
作者：顾贞立
朝代：清

兰畹金荃，问佳句、有谁消得。除非是、沉香亭畔，一枝倾国。数载端详云鬓影，如今始傍牙签侧。想曾随、阿母理真仙，瑶台□。浑不似，初相识。寒暄语，何须说。愿小年如昼，清谈竟日。无奈妒花窗外雨，催春去也催人别。笑归来、魂梦尚依依，重寻觅。万斛愁思，谁织就、漫天风雨。难禁架、将归送别，遣怀无计。望去画楼烟树远，飞来险韵惊人句。算词坛、端合让裙钗，低头矣。人宛在，香窝里。飞絮咏，休轻弃。似兰吹风送，名花解语。莫把韶华和愁锁，空花幻影尤难寄。看他年、丽句满香奁，传千里。梦里香窝，常只在、绣窗朱户。最相宜、微风纤月，淡烟轻度。迟暮难酬香艳句，病魔隔断钿车路。羡耽书、深癖似伊稀，还馀我。残暑退，轻雷过。虹影没，斜阳暮。爱梧桐几叶，鬘花数朵。缥缈漫怜银汉影，参差谁是穿针侣。只无聊、燕子故飞飞，来青琐。
满江红·中秋寄梁汾弟
作者：顾贞立
朝代：清

此夜秦淮，桃叶渡、兰舟桂桨。回首处、金焦两点，水天一样。望去金波惊万里，愁来白发三千丈。笑闺中、赢得愧称兄，予差长。河桥畔，危楼上。疏林隔，征帆漾。尽斜阳送眼，秋潮初涨。十载别离劳梦寐，半生词赋同凄怅。愿重来、还补谢家咏，人无恙。
满江红·中秋旅泊
作者：顾贞立
朝代：清

为问嫦娥，何事便、一生担搁。也曾来、百子池边，长生殿角。伴我绮窗朱户影，辜他碧海青天约。倩回风、迢递寄愁心，随飘泊。五色管，今闲却。千石酒，谁斟酌。想天涯羁旅，鬓丝零落。别梦匆匆偏易醒，远书草草浑难托。判长眠、憔悴过三秋，人如削。
满江红·代人记事
作者：顾贞立
朝代：清

数载尘埋，猛提起、旧游堪怨。何曾并、双鸾镜里，画眉深浅。绮窗朱扉依旧是，重来愿作梁间燕。似香消、一缕又重燃，丝难剪。栏杆外，帘钩捲。清露下，催银箭。奈阑珊灯火，曲终人远。残雪晓寒如梦令，梨花夜雨回心院。问前身、金粟是何人，今生见。
满江红·城南看菊，寄纤月阁
作者：顾贞立
朝代：清

为访烟霞，看不足、疏林如画。迷离处、断云孤骛，轻帆遥挂。冷淡西风甘扑面，凄清霜菊原无话。向晴空、长啸寄登临，斜阳下。权领略，花盈把。聊假日，消忧罢。恐秋光老去，难留潇洒。兴废总沉波影里，古今难定青山价。待携将、此景问佳人，从头写。
满江红·廿年前，为人题小影，偶复见之，感而作
作者：顾贞立
朝代：清

绣榻花关，记当日、轻涂嫩洒。曾有个、蛾眉蝉鬓，低头深拜。捧砚焚香舒小影，为他题咏增慷慨。猛回头、早是廿年前，真堪骇。清扬句，今犹在。繁华梦，今难再。破丹青留得，文魔笔债。光景尽随流水去，江山原是桑田海。算百年、三万六千场，休惊怪。
满江红·忆远，时蓉滨北游
作者：顾贞立
朝代：清

雁泣西楼，天亦瘦、惨黄愁翠。难消受、长歌当哭，孤灯泻泪。典尽难留嫁日衣，醉来却喜书空字。问断肠、吟就是何题，长门句。屏山静，炉香细。听不了，寒蛩砌。数离愁多少，撑天塞地。故国迷漫残照外，美人宛在潇湘里。坐闺中、对此可怜宵，人憔悴。
满江红·春寒夜雨，不能成眠，复起，拥炉命酒，陶然竟醉，赋此
作者：顾贞立
朝代：清

摘碎花魂，乡梦杳、拥衾还起。凄绝处、灯昏香烬，重门深闭。握管欲吟红雨曲，啼痕先把青衫渍。卸金钗、闲自拨灯灰，书愁字。今古事，醉而已。叹归也，生如寄。任旁人妒口，或怜或鄙。啸傲久成衰凤侣，粗疏好与顽仙似。问从来、沦落孰如子，应无二。
满江红·楚黄署中闻警
作者：顾贞立
朝代：清

仆本恨人，那禁得、悲哉秋气。恰又是、将归送别，登山临水。一派角声烟霭外，数行雁字波光里。试凭高、觅取旧妆楼，谁同倚。乡梦远，书迢递。人半载，辞家矣。叹吴头楚尾，倏然孤寄。江上空怜商女曲，闺中漫洒神州泪。算缟綦，何必让男儿，天应忌。
满江红·茉莉
作者：顾贞立
朝代：清

玉骨亭亭，似不屑、俗人为伍。堪怜处、愁怀莫释，芳心未吐。数朵清芬羞对月，一枝瘦影娇凝露。喜含葩、向晚暗生凉，消烦暑。擎翠袖，依帘幕。移素质，纤云护。想晚妆新浴，玉人风度。学浅愧无看雪咏，才高自有吟秋句。倩琼姿、珍重伴栖香，相赓和。
满江红·赠程夫人
作者：顾贞立
朝代：清

金粟前身，生就个、庄严法相。绝不似、寻常闺阁，忆中娇样。宫锦盘腰双凤缕，烟螺覆额轻纱漾。七香车、一品五花封，裙钗让。还憎恹，红尘障。频指点，西来相。看碧波深处，青莲生长。题遍名花难著句，词成白雪怜空唱。待和伊、携手礼真仙，瑶池上。
满江红·送梁汾弟北上，适中庭杏花盛开
作者：顾贞立
朝代：清

梦草池塘，拟重续、谢庭佳咏。又早是、离愁满载，片帆风顺。千缕柳丝难挽住，一枝红杏聊为赆。看明年、此际日边开，宫袍衬。频酌酒，须拌饮。重话别，言难尽。怕归来庭院，故人多病。风日长途珍护好，春城寒食应相称。倩双鱼、先寄与平安，泥金信。
满江红·重九日
作者：顾贞立
朝代：清

细雨斜风，却又早、重阳时节。登高去、小楼凝望，楚天空阔。秋水伊人家万里，白云亲舍山重叠。是谁啼、红泪溅霜林，枫如血。填不满，穷愁穴。补不尽，离愁缺。溯庭阶胜事，依然陈迹。黄菊有花羞插鬓，素心欲转怜匪石。有孤鸿、和月伴卿卿，成三绝。
满江红·闰七夕雨
作者：顾贞立
朝代：清

细雨窗纱，正梦里、风台月榭。帘垂处、轻云淡抹，玉钩不挂。吹去几丝烟篆冷，飞来一幅潇湘画。染胭脂、微晕海棠花，陪幽雅。颂凤历，恩波下。应告却，鸾机假。算金风百廿，星桥双驾。好会漫怜今夕占，离愁翻恨重黏惹。怪无端、乌鹊到人间，传嘉话。
点绛唇·雪后红梅
作者：顾贞立
朝代：清

水润云孤，南枝微露经年信。琼瑶初褪。数点胭脂晕。半卷湘帘，清影疏香映。看难尽。寿阳宫粉，付与东风领。
玉蝴蝶·苕溪署中
作者：顾贞立
朝代：清

一抹晴空无际，烟光淡荡，微月当楼。点缀平芜树色，暮霭初收。断霞边、慈乌千点，看反哺、争择枝头。漫凝眸。亲帏何处，旅梦难留。飕飕。风吹鬓影，寒生肌粟，唤起千愁。不堪回望旧家，庭院早惊秋。忆当初、栖迟三楚，今日个、落拓湖州。愿难酬。聊凭斑管，写我心忧。
玉连环·问梅影
作者：顾贞立
朝代：清

一枝斜向屏山溜。亭亭孤秀。问卿何事也颦眉，应是为、怜人瘦。相对炉香茗盏。伴残银漏。愿教青帝好留春，明日玉容依旧。
画堂春·咏十姊妹
作者：顾贞立
朝代：清

曲尘罗障锦如云。杨家姊妹承恩。蛾眉淡扫最为尊。虢国夫人。望去红围翠绕，擎来舞袖绡裙。随香泊粉尽芳春。根蒂难分。
画堂春·黄牡丹寄纤月阁
作者：顾贞立
朝代：清

国花第一数姚黄。檀痕初晕新妆。娇莺啼午正芬芳。翠绕云裳。帘卷流苏轻漾，画梁双燕栖香。知君研北拥缥缃。试与平章。
百字令
作者：顾贞立
朝代：清

云昏雨暗，问天公那得，许多愁绪。应是琐窗无限泪，化作千丝万缕。病骨虽存，柔肠难续，身世真无味。先离烦恼，被人又早占去。犹记药碗茶烟，去年今日，相对伤羁旅。回首妆台秋色里，忆著故园花媚。白发衰翁，红颜少妇，一别十年矣。问古今来，更谁遭际如此。
百字令
作者：顾贞立
朝代：清

文窗潇洒，青梅小、正是牡丹时节。珠箔低垂微雨过，险韵词成新阕。轻拂乌栏，横陈绿绮，燕子香泥湿。朱樱初熟，炉香茗椀清绝。消受几日韶华，几番风雨，杜宇声声泣。门外絮飞花落尽，春去谁能留得。绿叶成阴，荷钱渐长，多少闲踪迹。两眉馀恨，至今犹是堆积。
百字令
作者：顾贞立
朝代：清
体裁：词

文窗潇洒，青梅小、正是牡丹时节。珠箔低垂微雨过，险韵词成新阕。轻拂乌栏，横陈绿绮，燕子香泥湿。朱樱初熟，炉香茗碗清绝。消受几日韶华，几番风雨，杜宇声声泣。门外絮飞花落尽，春去谁能留得。绿叶成阴，荷钱渐长，多少闲踪迹。两眉馀恨，至今犹是堆积。
百字令·元宵前三日，觅得梅花水仙草兰三种，清芬满阁，恍入罗浮香梦，故赋此词
作者：顾贞立
朝代：清

东风一笑，又经年耐尽，冻云寒雪。秀骨未容轻位置，要占群芳第一。古驿书迟，深宫梦醒，香冷瑶阶月。孤眠纸帐，醉浅愁深时节。那更玉笛惊吹，琼楼赋罢，独自临风立。桂叶双蛾慵未展，何待珍珠慰寂。九畹芳兰，凌波仙种，瑞可成三绝。栖香阁静，伴人冷蟾踪迹。
百字令·秋雨怀表妹
作者：顾贞立
朝代：清

恼离重叠，被天孙、织就丝丝细雨。刚值恹恹新病起，有得几多心绪。惨淡幽花，凄凉纨扇，尽伴清秋泪。忆高望远，烟寰隔著秋水。犹记双桨兰舟，催人灯火，携手并肩处。万点星球看未足，忍送秦娥归去。香冷闲窗，词成新调，应也愁无寐。怎生消遣，黯然魂断此际。
眼儿媚
作者：顾贞立
朝代：清

一痕新月挂疏桐。人倚画楼东。悲怀独自，黯然无语，目断归鸿。数声嘹亮楼头泣，清露滴芳丛。罗衣渐湿，香衾乍冷，不耐秋风。
眼儿媚·简王夫人仲英
作者：顾贞立
朝代：清

西风吹泪洒寒林。乡梦杳难寻。半床月影，一声归雁，几处疏砧。可怜何事音尘绝，怊怅隔年心。泬寥风景，凄凉滋味，分付孤斟。
翠凌波·自制曲
作者：顾贞立
朝代：清

香逗衾鸾，鬟攲钗凤。断鼓零钟，薄醉和愁拥。哀雁啼蛩清露重。翠生生、幻出凌波梦。灵根知是瑶台种。艳叶柔丝，不与凡花共。待展砑粉吴绫，写幅屏山清供。珠箔深沉，不教风雨吹送。
菩萨蛮
作者：顾贞立
朝代：清

断肠春色还馀几。可怜一半催归去。帘外草凄凄。帘前燕子泥。香尘迷紫陌。闷把栏杆拍。多恨不成妆。故园天一方。
菩萨蛮
作者：顾贞立
朝代：清

绿杨烟锁深深院。流莺惊起花翻乱。无处不堪怜。春三二月天。愁来无计却。腰瘦浑如削。爇尽鹊炉香。难消今夜长。
菩萨蛮·咏瓶中桂花海棠影
作者：顾贞立
朝代：清

海棠莫怨清秋寂。一枝偏傍蟾宫客。粉指印青编。亭亭玉树前。相看俱是影。相对难相问。试语唤真真。应怜身外身。
菩萨蛮·孤鸳
作者：顾贞立
朝代：清

羁愁慵整风前羽。沙汀悔不同船去。顾影立池边。低头应自怜。小娃强解事。故故争相戏。待学操求凰。随他莺燕忙。
菩萨蛮·病中不寐，简故园女伴
作者：顾贞立
朝代：清

红冰冷浸芙蓉被。玉壶满贮愁人泪。天外一声悲。离群寒雁归。侍儿呼不应。辗转怜同病。几欲梦乡娃。通宵梦竟赊。
菩萨蛮·秋宵不眠
作者：顾贞立
朝代：清

霜砧碎捣愁肠裂。啼蛩絮语愁心切。露叶坠空庭。窗牙月倍明。朝衾随便拥。难续春前梦。玉匣阁轻纨，空闺一样酸。
虞美人
作者：顾贞立
朝代：清

暗伤亡国偷弹泪。此夜如何睡。月明何处断人肠。最是依然歌舞、宴昭阳。几年尝遍愁滋味。难觅无愁地。欲笺心事寄嫦娥。为问肯容同住、广寒么。
蝶恋花
作者：顾贞立
朝代：清

和逗晚香愁一线。触景无端，泪湿罗衫遍。闷来欹枕不成眠。梦中还虑愁难遣。人静萧斋门独掩。无限愁思，半刻肠千断。欲出帘栊邀女伴。羞看镜里啼痕面。
蝶恋花·寄纤月阁
作者：顾贞立
朝代：清

潇洒疏离闲点缀。淡紫轻红，何必隋宫彩。黄蝶自来花自媚。惜花情绪谁能会。雨过苔青蛩语碎。新月旋生，怎撇清光睡。雁字砧声风拂桂。伊人也与寒窗对。
行香子
作者：顾贞立
朝代：清

坐对芳时。卧赏琼姿。任闲愁、不上双眉。东风轻软，日暖烟低。喜昼沉沉，人悄悄，幕垂垂。醉眼迷离。醉墨淋漓。问其中、佳思谁知。熏香坐久，听鸟妆迟。爱径萧萧，香细细，柳丝丝。
行香子·七夕
作者：顾贞立
朝代：清

叠雪为衣。削玉为肌。赋催状、休问机丝。疏星耿耿，银漏迟迟。暂别云娥，抛月姊，谢风姨。似梦还非。乍觉还疑。再商量、明岁佳期。笑啼难处，欢合悲离。愿和天老，长相见，耐相思。
贺新凉·中秋见有以月为韵者，谩赋
作者：顾贞立
朝代：清

长啸问明月。谱江山、谁堪赋就，美人花月。除是沉香人醉后，曾记愁心与月。吟不了、晓风残月。今夜琼楼悬玉镜，有金尊檀板酬佳月。香盈斗，烟笼月。残霞断续关山月。雾迷漫、角声鸿影，寒沙卷月。几处琐窗眉黛敛，几处流黄待月。更几处、纤纤掬月。莫道无云清万里，看悲欢离合千家月。吾长啸，问明月。
踏莎美人·送梁汾弟
作者：顾贞立
朝代：清

镜里遥山，忆中云树。天涯约契烟深处。骊歌唱罢又重招，赢得倾城名士、拥兰桡。候到松风，飘残研雨。一春长向花前语。纵教双鲤日通潮，争似玉骢还驻、小红桥。
踏莎行
作者：顾贞立
朝代：清

晕掩青灯，寒侵翠袖。音书望断重阳后。昔年闺阁斗新妆，而今追忆难回首。夜月连床，晓窗同绣。踏镫挑菜频携手。梦中依约聚还分，觉来赢得愁肠逗。
采桑子 其一 二首，咏秋海棠
作者：顾贞立
朝代：清
体裁：词

愁来只有秋花好，金粟新黄。翠叶秋棠。紫粉鬘花媚夕阳。花时尽日垂帘坐，本是凄凉。花落还伤。花落人愁哭一场。
采桑子·二首，咏秋海棠
作者：顾贞立
朝代：清

愁来只有秋花好，金粟新黄。翠叶秋棠。紫粉鬘花媚夕阳。花时尽日垂帘坐，本是凄凉。花落还伤。花落人愁哭一场。丝丝细雨盈盈泪，淡淡笼烟。袅袅风前。低影愁红何可怜。便宜翠竹青花小，清露珠圆。别种幽研。不受尘埃半滴泉。
采桑子·其二
作者：顾贞立
朝代：清
体裁：词

丝丝细雨盈盈泪，淡淡笼烟。袅袅风前。低影愁红何可怜。便宜翠竹青花小，清露珠圆。别种幽研。不受尘埃半滴泉。
采桑子·正咏秋海棠，表妹张夫人适以此花见赠，更成一词
作者：顾贞立
朝代：清

胭脂点破冰壶露，疏雨浓烟。石榻湘弦。曾拌飞琼腻雪笺。檀痕粉印惊分赠，素手亲拈。唤起愁眠。今夜幽窗对影怜。
重叠金
作者：顾贞立
朝代：清

重裀锦幄原无福。琴书半榻和愁宿。催雪上云鬟。能消几夜寒。馀生知己亦。弹指韶光去。有酒可忘忧。何难饮百瓯。
重叠金·吴夫人赠画梅
作者：顾贞立
朝代：清

粉痕犹印纤纤手。幽姿想与人同瘦。何处看花来。花如对我开。数枝佳欲绝。相共怜香月。好句寄来看。清芬满画阑。
重叠金·秋牡丹
作者：顾贞立
朝代：清

谁云春艳秋摇落。春风到处伤漂泊。吾意爱秋花。经霜韵转加。标题天上桂。管领东篱媚。簇簇拥花王。齐齐浅淡妆。
金缕曲
作者：顾贞立
朝代：清

对月能闲坐。似空山、更寒人静，云淡烟锁。道甚新春愁绪减，依旧寂寥无奈。谁领略、满城灯火。看遍小屏风上画，只梅花、清瘦还如我。邀素月，成三个。韶光一瞬随风堕。正消停、幽兰香里，罗浮梦左。睡鸭频移瓶注水，便是长宵功课。垂纸帐、拥衾高卧。凤头微沉门静掩，又何心、问踏歌箫鼓。莲花漏，从头数。
雨中花·晓起
作者：顾贞立
朝代：清

燕语呢喃莺语媚。浑不许绮窗人睡。日漾湘帘，侍儿多事，又把妆奁备。香冷画屏眉叠翠。都付与镜中憔悴。十载羁愁，盈囊诗卷，难化花前泪。
青衫湿·题断肠草
作者：顾贞立
朝代：清

倾倒三峡潺潺水，墨气染云烟。有情花月，无端风雨，俱托毫尖。琼笺写泪，银珰煮字，送尽花年。天公何事，从来酷妒，逸韵韶颜。
风中柳·惜海棠并哭舍妹
作者：顾贞立
朝代：清

看断肠花，真个柔肠断了。泪盈盈、黄昏清晓。吟笺绣帖，付冷烟衰草。问何时、双眉重扫。一霎韶光，容易鬓丝催老。不如君、长眠独早。疏香几笔，是玉人遗照。愿他生、池塘梦好。
驻马听
作者：顾贞立
朝代：清

宿雨朝烟。露浥胭脂红数点。闲庭寂寞，惜花人起梦尤淹。傍妆台、几度懒临鸾。整凌波、款步青苔藓。笑嫣然、看朝阳一朵春光绽。
鹊桥仙
作者：顾贞立
朝代：清

湘帘未卷，沉烟浓注，乍展芙蓉玉镜。小笺云粉满妆台，又制就、鬘花新咏。嫩凉初透，停杯问月，碧海青天难并。分明一幅绮窗图，谁解得、此时佳景。
鹊桥仙
作者：顾贞立
朝代：清

疏帘潇洒，幽窗寂静，旖旎秋花数点。抛残彩线与金针，消受个、等身万卷。松风候到，茶烟轻漾，湘榻桃笙半卷。拼将数米与量柴，换得个、清闲安晏。
鹊桥仙·又六月七日，为天孙写怨
作者：顾贞立
朝代：清

轻飔乍拂，纤云几点，淡淡玉钩初挂。欢期屈指是耶非，笑几度、钿车欲驾。碧翁相恼，素娥相戏，底事良缘多假。从今寄语问人间，莫浪说、年年今夜。
一剪梅
作者：顾贞观
朝代：清

一道银墙界粉真。宋玉东邻，阮籍西邻。好花如雾看难亲，镜里分身，画里全身。收拾风光卧锦茵。病渴前春，病酒今春。剧怜莺语太殷勤，昨日归人，明日离人。
一剪梅
作者：顾贞观
朝代：清

自拨香弦按紫檀。曲向谁弹。泪向谁弹。蜀茶花底小红栏。去为谁难。住为谁难。不施梅额坠双鬟。春也阑珊。人也阑珊。相思空觅驻颜丹。伊也摧残。侬也摧残。
一斛珠·鹰
作者：顾贞观
朝代：清

围场雪霁，锦靴百队金缠臂。擎来六翮锋棱异，娇俊传看，名马美人里。散花欲下凌霄起，郡君新配仪同矣。丹青只认宣和记，玉坠盘螭，谁识历朝玺。
一络索
作者：顾贞观
朝代：清

推枕依然似昨。鬓香云阁。欲抬双眼尚瞢腾，记梦语、无端错。何处一声催觉。晓莺帘幕。眠时亲手繁花铃，又彻夜、风吹薄。
七娘子
作者：顾贞观
朝代：清

小屏风上山无数。就中只问西江路。指点孤舟，水村烟渡。还愁梦里行来误。一程程递相思铺。一更更漏离魂鼓。说向天涯，今宵最苦。怕伊憔悴还休诉。
万年欢·人日，用史梅溪韵
作者：顾贞观
朝代：清

小缀珠幡，玉搔首、触帘散点晴雪。几箭红兰，恰共水仙俱发。为约檀心磐口，和瘦影、伴成三绝，湘屏掩、整整斜斜，一般冷淡香骨。萧郎俊游未歇。乍传柑时候，又拟轻别。打叠离情，待赏新年节物。挑菜幽期近也，试换取、练裙文袜。临妆镜、拂了蛾儿，月中早见春月。
专诸塔
作者：顾贞观
朝代：清

倚胸交戟事谁怜，埋骨犹临大道边。结束新春儿女队，苍凉古巷姓名传。浮图旧俗还仍汉，匕首遗谋竟误燕。细饱炙鱼三月味，只应身寄太湖船。
东风第一枝·用史梅溪韵
作者：顾贞观
朝代：清

麦浪翻晴，柳烟吹暮，可怜时候新暖。攀来暗绿嫌深，折去残红怨浅。东风著意，为留得、几丝香软。笑双双、掠水衔泥，辛苦旧巢归燕。费多少、斜阳送眼，容易得、远山迎面。肯将佩冷江皋，博个宴酣花苑。梦阑酒醒，早减却、春痕一线。问五湖、他日扁舟，可似苎萝相见。
临江仙
作者：顾贞观
朝代：清

曾是上清携手处，迢遥笙鹤遗音。水如环佩月如襟。幔亭人杳，归路已难寻。莫倚君身仙骨在，晓霜明镜骎骎。碧天云海约投簪。旧欢新别，回首两沉吟。
乌夜啼
作者：顾贞观
朝代：清

萧萧落木江空。月明中。一阵惊寒多少、欲栖鸿。人不寐，醒还醉，倚孤篷。今夜满楼清景、与谁同。
传言玉女·上元
作者：顾贞观
朝代：清

今夕何年，偏觉漏喧人醉。星毬高揭，是星娥手缀。千树宝华，宁让六宫剪采。幽欢刚趁，密传诗迷。走过红桥，第三条、忽复会。踏歌声里，听搔头玉坠。明月暗尘，搀入暖香寒翠。为伊耽搁，梅花清睡。
偷声木兰花
作者：顾贞观
朝代：清

平分一片蕉阴绿。相对妾身原似玉。细雨归帆。临别啼珠忽满衫。断鸿双鲤曾无便。惊喜竹西廊下见。记否檀奴。衣袖当时水墨图。
八声甘州·端午
作者：顾贞观
朝代：清

恁喧阗那得怨魂酬。罗绮照中流。问谁乘片舸，笔床砚匣，冷处夷犹。别是沅湘风味，都不混葵榴。独向烟波外，占取清秋。当日芙蓉湖上，正水嬉初散，杜牧空留。忽催归暮雨，小泊近朱楼。最难忘、风灯零乱，乍隔船、惊见几回头。伤离绪、彩丝千结，嘱咐亲收。
六州歌头
作者：顾贞观
朝代：清
体裁：词

翠华东指，秋狝及秋成。臣珥笔，书纶绋，诏从行。备西清，辇路重修处，渔阳道，庐龙塞，孤竹国，榆关驿，几回经。一字围场分合，三十万，铁骑无声。快风毛雨血，梦泽起神鹰，傍驾惟听，角弓鸣。每前驱罢，方阵结，开帐殿，设层城。视列宿，皆环拱，帝车星。乍传更、趣理银台奏，霜威重，砚初冰。红本下，黄封出，已参横，敬答两宫驰问，回銮早、先报慈宁。愧垂堂入疏，谏猎只虚名，碌碌长卿。
兰陵王·江行，用史梅溪韵
作者：顾贞观
朝代：清

片帆侧。斜倚轻衫雪色。凝眸倦、清镜窈然，隐约仙娥泛寒碧。霜林泪丝织，翻作春红靓饰。空濛外、多少远山，犹是青螺黛痕积。岑寂。又如昔。向洛渚遗尘，步袜重觅。鸳鸯飞去头俱白。奈踏浪难稳，鄣风无力。水云天远，只此意，怎忘得。
兰陵王·江行，用史梅溪韵
作者：顾贞观
朝代：清

片帆侧。斜倚轻衫雪色。凝眸倦、清镜窈然，隐约仙娥泛寒碧。霜林泪丝织，翻作春红靓饰。空濛外、多少远山，犹是青螺黛痕积。移时共兰鹢。正乍展香襟，旋散瑶席。佩珠许傍宫腰摘。更瑞锦分系，宝钗亲嘱，衍波笺字莫漫湿。附蘋末吹入。岑寂。又如昔。向洛渚遗尘，步袜重觅。鸳鸯飞去头俱白。奈踏浪难稳，鄣风无力。水云天远，只此意，怎忘得。
减字木兰花
作者：顾贞观
朝代：清

波光似练，峡束飞流看似箭。直下沧溟，一线犹能十里清。绣衣持斧，却忆鼎湖挥泪雨。谁卖卢龙，别业逍遥寄此中。
减字木兰花·宿南馆陶，是夕有梦不记
作者：顾贞观
朝代：清

西风又起，水驿更长人倦矣。绣被香空，一夕浓熏是梦中。乡心久断，欲寄乡书天样远。为问汀庐，有个南归宿雁无。
减字木兰花·题吴冰仙画
作者：顾贞观
朝代：清

水绡一剪，露朵烟丝俱活现。谁傍花阴，倒卧收香共命禽。仙娥如画，素影亭亭招不下。再世齐奴，消得珍珠十斛无。
凤凰台上忆吹箫
作者：顾贞观
朝代：清

润逼琴丝，腻匀笺粉，困人终日廉纤。似春眠未觉，宿醉相兼。一种无聊心绪，谁还理、旧素新缣。愁来也，王肌生粟，悄觉寒严。鳒鳒。何曾比目，向百尺竿头，断送枯鲇。想当初崖蜜，知为谁甜。挑取罗巾袖口，将往字、细啮重挦。拚狼藉，墨痕清泪，小印红铃。
凤凰台上忆吹箫·九日
作者：顾贞观
朝代：清

一月他乡，一天离绪，一秋好景重阳。问题糕落帽，何处堪伤。多事六朝金粉，还留下、千古凄凉。无穷恨，醉中偷系，玉腕萸囊。难忘。当年此际，正戏马高台，扈跸长杨。又翻经蕉苑，甘露分尝。其奈近来消渴，依然是、少日游梁。思君极，花寒人瘦，减尽容光。
剪湘云·秋海棠叶底多红纹，偶从山中觅得一种，叶上下纯绿，正面尤生翠可爱，花复耐久，因移植书阁，为制此词
作者：顾贞观
朝代：清

瘦却剩烟，娇偏宜雨。傍窥宋墙阴，目断初遇。别是幽情脂粉外，那得红丝轻许。系天涯、归梦绿罗裙，添两眉愁聚。谁念补屋牵萝，卖珠回去，正袖薄天寒，风韵凄楚。小蹙凌波铅泪滴，剪破湘云一缕。向西窗、密约美人蕉，和影儿私语。
千秋岁·宿王舍店，冲寒惫甚，知有王阮亭和女郎题壁诗，不及问也
作者：顾贞观
朝代：清

一鞭谁共。刚有愁迎送。乘倦解，青丝鞚。霜威侵酒盏，雾气穿衣缝。生恋著，黄茅野店鸡声梦。烛泪无端涌。三匝惊栖动。想此际，钗头凤。语吞鹦鹉噤，欲颤鸳鸯冻。魂别也，晓风残月儿珍重。
南乡子
作者：顾贞观
朝代：清

只影妒双栖。落尽梁间燕子泥。待到东南新月上，烟低。无奈疏窗只向西。珍重语柔荑。能得楼头几度携。曾是别来相望处，凄迷。草暗天涯柳暗堤。
南乡子
作者：顾贞观
朝代：清

春事悔蹉跎。啼鴃啼鹃尽巳过。又是炎天行不得，哥哥。鹊语分明唤渡河。且莫唱离歌。勉共花荫醉叵罗。不信君愁刚一石，多多。搅入香醪下咽么。
南乡子
作者：顾贞观
朝代：清

绣榻近来闲。似整如欹欲卸鬟。自把毛诗教小凤，关关。鹦鹉偷传唤阿蛮。湘管泪痕斑。掷罢金钱弄玉环。身似离爻中断也，单单。欲展双眉又拆难。
南乡子·捣衣
作者：顾贞观
朝代：清

嘹唳夜鸿惊。叶满阶除欲二更。一派西风吹不断，秋声。中有深闺万里情。片石冷于冰。两袖霜华旋欲凝。今夜戍楼归梦里，分明。织手频呵带月迎。
南乡子·来词“我亦悲吟痛哭人”，余谓“歌”字正不必避，依韵答之
作者：顾贞观
朝代：清

芳讯属东邻。格外相怜分外亲。记否枇杷花下见，前身。共是悲歌痛哭人。无计与传神。小像沉香只暗熏。料得有情应唤彻，真真。珠玉为心以奉君。
南柯子
作者：顾贞观
朝代：清

乍接分钗燕，旋邀对镜鸾。袖香馀煖共阑干。只觉被池红泪不禁寒。玉轸多时约，金泥一响欢。桂花浓露好谁看。今夜清辉还似忆长安。镜里看花发，门前听马嘶。杏梁何事有单栖。不见天涯芳信几回疑。欲剪同心带，还占薄命词。悄垂帘幕护相思。为祝东风休卷绿杨丝。
南柯子
作者：顾贞观
朝代：清

古锦馀香湿，春绡积泪殷。相思已是不能闲。况复看人憔悴损朱颜。醉浅愁仍结，寒深梦却还。轻烟一碧样双鬟，昨夜家书应过小姑山。
南柯子
作者：顾贞观
朝代：清

慰我兼贫病，怜卿隐笑啼。小来辛苦怨流离。已是十年乡信阻兰溪。别母情怀恶，将雏气力微。锁心凭寄大江西，梦里五更霜月熨朝衣。
南柯子·为某小候题照
作者：顾贞观
朝代：清

选胜轻装出，分行小队齐。珠鞭阑过凤城西，一字沿流，同解锦鄣泥。玉爪看调鹘，花冠簇斗鸡。应弦斜拂柳圈低，薄醉归来，纤手个人携。
南柯子·其一
作者：顾贞观
朝代：清

乍接分钗燕，旋邀对镜鸾。袖香馀煖共阑干。只觉被池红泪不禁寒。
南柯子·其三
作者：顾贞观
朝代：清

镜里看花发，门前听马嘶。杏梁何事有单栖。不见天涯芳信几回疑。
南柯子·其二
作者：顾贞观
朝代：清

玉轸多时约，金泥一响欢。桂花浓露好谁看。今夜清辉还似忆长安。
南柯子·其四
作者：顾贞观
朝代：清

欲剪同心带，还占薄命词。悄垂帘幕护相思。为祝东风休卷绿杨丝。
南浦·西施庄玫瑰
作者：顾贞观
朝代：清

夹城春晚，待重寻、遗迹访娇娃。踏遍寻常巷陌，邂逅女郎花。不改昭容双袖，只生憎、蜂蝶掩篱笆。愿从今唤作，苎萝村里，一种旧桑麻。追忆药栏多丽，左家香、何必让姚家。犹似烟笼沉麝，拂曙点檀霞。和露摘来簪髻，九雏钗、璀璨映盘鸦。莫碎研紫粉，臂绡潜换守宫砂。
卜算子
作者：顾贞观
朝代：清

脉望不成圆，误食相思字。媚草红心摘更生，几度仙人死。毕竟向优昙，证取无生是。拈著桐花认合欢，一笑逢梧子。
双双燕 本意 用史梅溪韵
作者：顾贞观
朝代：清

单衣小立，正秋雨槐花，鬓丝吹冷。镜函如水，长忆画眉人并。残叶暗飘金井。问燕子、归期未定。伤心社日辞巢，不是隔年双影。香径。芹泥犹润。只一缕红丝，误他娇俊。几多恩怨，絮辙杏梁烟暝。传语别来安稳。待二十四番风信。那时重试清狂，肯放雕栏独凭。
双红豆·柳
作者：顾贞观
朝代：清

风一丝。雨一丝。不系行人只系思。唤他杨柳枝。萍是伊。絮是伊。眼眼眉眉生别离。章台无见期。
台城路·梳妆台怀古
作者：顾贞观
朝代：清

卷帘依旧西山雨。凭高暗添愁思。马上吟成，帐中弦歇，遗恨尚留彤史。分明故址。有瑶岛琼花，未随流水，惆怅重寻，绣楣金缕广寒字。当年梦游曾至，素娥须记得，天宝遗事。三阁传笺，六宫润笔，少个青莲应制。茫茫对此，只银汉红墙，望中相似。甚处天香，夜深飘桂子。
台城路·梳妆台怀古
作者：顾贞观
朝代：清
体裁：词

捲帘依旧西山雨。凭高暗添愁思。马上吟成，帐中弦歇，遗恨尚留彤史。分明故址。有瑶岛琼花，未随流水，惆怅重寻，绣楣金缕广寒字。当年梦游曾至，素娥须记得，天宝遗事。三阁传笺，六宫润笔，少个青莲应制。茫茫对此，只银汉红墙，望中相似。甚处天香，夜深飘桂子。
唐多令
作者：顾贞观
朝代：清

双泪滴花丛。一身惊断蓬。尽当年、剩月零风。虚把玉颜临镜也，浑不似，旧时红。笺粉砑芙蓉。金窠小篆封。恨书回、忒煞匆匆。别有心情难寄与，凭说向，欲归鸿。
喜迁莺
作者：顾贞观
朝代：清

欢期远近。试说向乘槎，倩传幽恨。萼绿潜携，兰香密约，妒煞人间风韵。添上青桐一叶，减却黄杨一寸。谁同病，有凄凉月姊，广寒重晕。何损。虚猜道、解事天公，垂老偏难问。绣被经年。机丝匝月，到底银河渡稳。寄语多情乌鹊，且莫作炎威准。待暗里，把些时倒扣，算他秋闰。
声声令
作者：顾贞观
朝代：清

香笺晚垒，翠黛朝弯。燕霜那忽点云鬟。伯劳飞燕，禁骨肉，恁摧残。盼九天、为妾赐环。甚日生还，酒泉郡，玉门关。燕颔小妹上书难。麻衣似雪，泪潸潸。背人弹，本意儿，身作木兰。
夜游宫
作者：顾贞观
朝代：清

雨雪空山滋味。休认作、行云一例。枯木寒藤聊暂倚。愿他生，得相逢，欢喜地。折取青莲比。怕幻出、并头根蒂。稽首皈依持准提。玉泠寒，早香焦，人静矣。
夜行船·郁孤台
作者：顾贞观
朝代：清

为问郁然孤峙者，有谁来、雪天月夜。五岭南横，七闽东距，终古江山如画。百感茫茫交集也，淡忘归、夕阳西挂。尔许雄心，无端客泪，一十八滩流下。
夜闻梵音
作者：顾贞观
朝代：清

一灯山牖出，隔竹露光泫。坐听香台人，《法华》中夜转。清泉漱寒玉，细入吴音软。嚼蜡况横陈，凡襟何时遣？
天仙子
作者：顾贞观
朝代：清

密密濛濛春几许。斜阳忽送廉纤雨。柳烟深锁怯凭栏，千万缕。飘轻絮。薄幸不归双燕语。
好事近
作者：顾贞观
朝代：清

弹指绝思惟，唤出婵娟三昧。双锁金针谁会，笑拖泥裙带。乍拈仍放合欢花，一段风流在。击竹声前粉碎，学香严下拜。
如梦令
作者：顾贞观
朝代：清

宝鸭乍辞衾凤。唤起胆瓶花冻。懊恼十年情，不抵五更霜重。如梦。如梦。落月香车谁送。
如梦令
作者：顾贞观
朝代：清

颠倒镜鸾钗凤。纤手玉台呵冻。惜别尽俄延，也只一声珍重。如梦。如梦。传语晓寒休送。
字字双·闽客谣
作者：顾贞观
朝代：清
体裁：词

烟岚泼翠山复山，雪浪捲空滩复滩。车船算缗关复关，琴剑羁游难复难。
字字双·闽客谣
作者：顾贞观
朝代：清

烟岚泼翠山复山，雪浪捲空滩复滩，车船算缗关复关，琴剑羁游难复难。
孤雁儿·照黛阁藤花
作者：顾贞观
朝代：清

西来爽气冲帘过。映槛外、花千朵。绿天深护好楼居。蕊粉莫教弹破。芸辉乍暖，紫绣垂遍，看帐里，瑶英卧。流苏百结飘还堕。蝶乱处、莺梢妥。十围溜雨剩霜皮，犹带六朝烟锁。庄严便是，珠缨宝珞，称设慈云座。
定西番
作者：顾贞观
朝代：清

开镜雨馀天碧。簟波明，绡雾湿，灌湘兰。可惜晚香零乱，一池红藕残。倒影萍间无数，夕阳山。
小重山
作者：顾贞观
朝代：清

闺阁争传捧贴黄。久重新雨露、润莲帮。锦袜初学内家妆。今而后，启予足、孟家光。按拍凤头香。尽春愁稳载、莫轻飏。一钩纤窄待重量。惊鸿影，凌波袜、误陈王。
小重山·吴伯成明府招宴云起楼，属用前韵，即席赠胡璞崖简讨
作者：顾贞观
朝代：清

视草频催锁院空。九天珠玉冷，任随风。梦回人在御香中。依然是，藜火夜深红。相望隔江峰。秣陵秋正好，一鞭笼。旧游邀笛倩谁同。君行矣，留醉语青枫。
小重山·周亦庵山楼宴集，夜看塔灯
作者：顾贞观
朝代：清

卷尽归云瘦碧空。微凉吹不断，白蘋风。乱烟残霭有无中。惊回首，五十六灯红。火齐散遥峰。山灵须遣护，绛纱笼。倚楼高咏此时同。分携处，冷落一江枫。
小重山·蜡梅花底感旧
作者：顾贞观
朝代：清

春到愁魔待压禳。试东风第一，道家妆。蜡丸偷寄紫琼霜。檀心展，凭付与檀郎。金盘敛花房。相逢应只在，水仙旁。色香空尽转难忘。人何处，沉痛觅姚黄。
小重山·赠宫百朋大参
作者：顾贞观
朝代：清

北海华樽酒不空。笑谈倾四座，快哉风。点苍金碧卧游中。情应寄，天半落霞红。留咏最高峰。待将双袖拂，映纱笼。即开山径许相同。城南路，绿野傲丹枫。
小重山·赠杨鄂州职方
作者：顾贞观
朝代：清

玉节天南照远空。使槎轻万里，旧乘风。晴川草色醉吟中，君恩在，肯拂赐衣红。青翰数青峰。晚凉添绣被，麝熏笼。竹炉清响暂时同。催归也，人瘦楚天枫。
师师令·题裙
作者：顾贞观
朝代：清

冰绡雾縠。称楚宫纤玉。称心花样称身裁，教抹作、水云微绿。淡淡海棠红一簇。配雪蕉横幅。麝脐龙脑犹嫌俗。略薰些沉速。藕丝风飐五铢轻，都不似、尘凡妆束。别绣宝斓金缕蹙。供如来金粟。
开先漱玉亭
作者：顾贞观
朝代：清

壁立双芙蓉，正临无底谷。谁挥修月斧，尽削银河曲？倒洒万斛珠，翻飞千寻玉。有龙蟠其下，喧极眠更熟。纵横题石字，但见莓苔绿。洗钵注军持，馀生此焉足。
归国谣
作者：顾贞观
朝代：清

呼女伴。斗草斗花轮日换。相约罗衣同浣。略嫌天气暖。几摺才开筠扇。莫教题便满。空却回文一半。有人亲落款。
御带花·屡从西华门过金鳌、玉练二桥，马上口占
作者：顾贞观
朝代：清

梳妆台下，扪碑字、金碧依然天半。龙舟寂寞，信波翻太液，藕花长满。知否凭高无限意，几增凄惋。传呼急，平明骑马，值紫宸班换。指点重瞳亲御处，飞阁千层，彩虹双转。朱颜频改，都不是、寻常意中庭院。飘泊青衫，随例属、天家拘管。忆二十年前慧业，侍玉皇香案。
御街行
作者：顾贞观
朝代：清

才华杜曲知名早。看即起，明光草。旗亭绝唱拥三姝，合领袖、升平年少。偏生谢却，五陵裘马，别展闲襟抱。湘波窸地无尘到。随意把，芸香较。一泓如水鉴菱寒，独自个、与谁同笑。只应吟对，杏花春雨，暗忆江南好。
御街行
作者：顾贞观
朝代：清

承恩结束辞南内。油壁拥，芳尘碎。绿熊茵贴紫貂裘，香满一身珠翠。玉骢骄软，彩鸾偷傍，不觉珊瑚坠。花丛著眼惊姚魏。谁管领，霓裳队。只应清夜奉宸游，七宝装成行缀。锦帆天子，疏狂魂魄，空索琼花醉。
忆秦娥·大庾岭
作者：顾贞观
朝代：清

云根擘。青天一线双崖碧。双崖碧。古今多少，苏碑题迹。塞鸿不度乡书隔。红梅关上思家客。思家客。江南魂梦，岭南消息。
念奴娇
作者：顾贞观
朝代：清

冷清清地，便逢欢、也则不情不绪。况是宵长孤枕侧，挨得几番秋雨。兰炷微沉，桃笙半叠，送尽炉烟缕。香浓醉薄，此愁何减羁旅。不过絮断柔肠，乱蛩枉却，费许多言语。二十五声清漏永，尽够滴残双箸。翠湿云鬟，凉侵玉腕，那复催砧杵。由他梦醒，别来和梦难据。
念奴娇
作者：顾贞观
朝代：清

楚天旧雨，怪新来幻作，冷云残雪。珍重流莺传语道，怜取长条休折。带绾同心，丝缠续命，一寸肠千结。那能此际，眼看真个离别。才则唱罢骊驹，兰舟待解，早催归亲切。君便承恩侬易老，须记瓣香星月。范蠡湖头，梁鸿宅畔，准拟成三绝。临岐试问，欢期在甚时节。
恋情深·元旦芍药
作者：顾贞观
朝代：清

谁捧绿云亲侍辇，六宫珍艳。东风第一试新妆，羡花王。几多金粉簇霓裳，春信递朝阳。不似钿钗零落，倚沉香。
愁倚栏令·昌平道中
作者：顾贞观
朝代：清

云幂幂，水溅溅，草如烟。行近十三陵下路，敢挥鞭。细柳新蒲乍绿，玉鱼金碗依然。一骑捧香寒食日，忆当年。
感恩多
作者：顾贞观
朝代：清

卸头灯影背，坐拥鸳衾待。待听归骑声，已三更。犹自瓣香亲炷，礼双星。礼双星。莫遣秋河，一番风浪生。
戚氏·二乔观兵书图是吴北宫画
作者：顾贞观
朝代：清

十三篇。昔曾断送两婵娟。何意孙吴，却将韬略授钗钿。嫣然。恰随肩。象床交倚麝襟联。双珠巧合双壁，更无相妒有相怜。闻道江上，舳舻衔尾，共惊狂虏投鞭。待同心借著，密商帷幄，迅扫弋鋋。妆罢对展芸编。蜡丸封就，侍女不教宣。量珠做、鸳鸯阵里，聚米山川。正军前。露布催草簪花，腕弱应自怯如椽。拟开屏障，似捻霜毫，写个赤壁飞烟。铜雀愁深锁，宓妃萧飒，坐老芝田。争似伊家姊妹，恁流离、却得好姻缘。看他既美姿颜，兼精音乐，夫婿人争羡。只英雄、儿女都难恋。定霸业、追想齐年。倩谁凭、阿堵重传。向丹青、枕手且闲眠。忽西风紧，红衣卸落，并蒂池莲。
扫地游·十六夜阴寒，坐卧小楼，茫茫百端，不觉为之凄咽
作者：顾贞观
朝代：清

拥炉人倦，向煮雪声中，坐愁愁坐。巡檐数朵。为丁宁玉笛，莫教吹破。酷爱高寒，纸帐一番清课。肯闲过。不律隃糜，那禁慵堕。旧约何曾果。记徙倚朱楼，迷藏香径。延缘画舸。正离魂欲接，断烟横锁。怕梦醒时，盼煞满城灯火。问谁个。掩纱窗、更愁于我。
摸鱼儿·芍药，简荪友
作者：顾贞观
朝代：清

几多情、春归莫诉。下阶亲剪红药。短檠孤影愁相对，教伴绮窗斟酌。花睡着。护一点、檀心不受东风谑。明朝梳掠。看镜里芳姿，阿谁较胜，传语问青雀。琼肌削，似比柔枝更弱。半开仍锁银錀。绛绡曾挹经年泪，和露封来灼灼。休忘却。休忘却、年时茅屋空山约。从教零落。待粉蕊全删，宝华同证，此意尽商略。
春光好·上巳
作者：顾贞观
朝代：清
体裁：词

风渐暖，雨初晴。似朝酲。手招蕙丛双箭，注银瓶。
绣得红罗纤窄，其如懒踏青青。待擘澄心堂纸，仿兰亭。
春光好·上巳
作者：顾贞观
朝代：清

风渐暖，雨初晴。似朝酲。手招蕙丛双箭，注银鉼。绣得红罗纤窄，其如懒踏青青。待擘澄心堂纸，仿兰亭。
春夏两相期·宿赣关，酒尽不寐
作者：顾贞观
朝代：清

趁西风、捣衣声急，江关倦客愁绝。何况夜来，寒重和砧也歇。荒鸡叫落一天霜，独雁催沉三更月。欲掩残编，只应无奈，酒醒时节。芦帘此际悲咽。便鞋儿梦好，待归方说。频呵素手，剪刀停对垂红泪。灯花结、料不成眠，且倚薰笼，冷灰重拨。
春夜大雪，念储汜云宿舟中，诗成黯然，兼寄应云皆人兄弟
作者：顾贞观
朝代：清

百里非远涉，忽嗟行路难。蓬窗半夜冻，积雪摧樯竿。念子拥衾坐，知余抚枕叹。吴中文翰侣，公宴方极欢。暖响迷玉漏，晶辉莹珠盘。谁持一尊酒，慰此孤舟寒？前路逢二谢，客愁应少宽。平生倦水宿，历历惊风湍。
昭君怨
作者：顾贞观
朝代：清

残雪板桥归路。的的玉人风度。拥袖障轻寒。恣他看。闻道昔游如昨。添个洗红池阁。掩冉压墙花。是谁家。
昭君怨·夜宿翠峰庵，为西山承恩寺下院
作者：顾贞观
朝代：清

真个而今亲试。月白霜浓萧寺。佛阁梦双凭，第三层。何处银饼素绠。暗入远钟疏磬。一滴下杨枝，乍醒时。
更漏子
作者：顾贞观
朝代：清

续残香，留好梦。鸳瓦不销霜重。千里月，五更寒。此情持问欢。阑干角，蛛丝络。谁解护花铃索。乘宿醉，看梳头。年时还记不。
望梅·中秋
作者：顾贞观
朝代：清

月中秋半。正金波委地，绛霄层卷。唱可哀、空忆人间，记一曲宾云，桂亭双幔。碧海青天，料今夜、夜凉应倦。又无言村杵，有泪边笳，不情邻管。追思十年游伴。叹吴山烟冷，广陵潮满。把清光、比似元宵，问姮娥肯放。花灯轻换，瓜果前头，小列个、结璘香案。怕佩声钗影，俱逐晓风零乱。
望江南
作者：顾贞观
朝代：清

江南好，寒掩小窗纱。积雪红垂天竹子，微泉碧注水仙芽。幽事属谁家。
望江南
作者：顾贞观
朝代：清

江南好，清簟坐潇湘。梅雨生憎调黛湿，麦秋偏爱洗头凉。小立焙茶香。
望江南
作者：顾贞观
朝代：清

江南好，燕子乍来时。屡唤不应挑笋约，欲成还改护兰诗。风日助相思。
望江南
作者：顾贞观
朝代：清

江南好，秋水晚平桥。千顷绿沉菱叶雨，十分香散藕花潮。人倚木兰桡。
望海潮
作者：顾贞观
朝代：清

青烟散后，绿云重绾，今来欲见何缘。每约花时，共听莺处，将归几度留连。冰玉语空传。信书生薄命，自古而然。谁遣刚风，无端吹折到青莲。品题真负当年。倩泪痕和酒，滴醒长眠。香令还家，粉郎依旧，知他一笑幽泉。慧业定生天，怕柔肠侠骨，难忘人间。莫更多情，漫劳天上葬神仙。
望海潮·和严荪友照黛词
作者：顾贞观
朝代：清

山围拥髻，楼开照黛，尽容生老柔乡。一抹愁烟，三分梦雨，频来好处凄凉。何许最难忘。向扫眉才子，诉与何妨。生怕添愁，只言陈事莫思量。是谁分付成双，记深盟浅诺，弄玉骑羊。退粉翎寒，倾心叶重，曾教费尽端详。待谱就新妆。怕不堪持赠，翠佩明珰。真贴谁传，为伊临个十三行。
朝中措·芜关有忆
作者：顾贞观
朝代：清

蘅芜梦冷惜分襟，橘浦饷愁深。断雁西风当日，晓莺残月而今。临邛久客，茂陵多病，特地关心。天与一般才思，不成两处消沉。
木兰花慢
作者：顾贞观
朝代：清

忆家山似画，寒食后、丽人行。并缆系垂杨，褰帘却扇，细语闲评。纵横竹炉茶椀，也当他、斗酒听啼莺。记得半塘烟柳，昔年曾伫狂生。泠泠。归梦寄泉声，和醉拥倾城。看袖拂乌丝，裙挥白练，薄负才情。丁宁。莫催双桨，待月明、清露下秦筝。弹到秋江一曲，为谁红泪飘零？
木兰花慢
作者：顾贞观
朝代：清
体裁：词

忆家山似画，寒食后、丽人行。并缆系垂杨，褰帘却扇，细语闲评。纵横竹炉茶碗，也当他、斗酒听啼莺。记得半塘烟柳，昔年曾伫狂生。泠泠。归梦寄泉声，和醉拥倾城。看袖拂乌丝，裙挥白练，薄负才情。丁宁。莫催双桨，待月明、清露下秦筝。弹到秋江一曲，为谁红泪飘零？
杏花天·为刘震修题照
作者：顾贞观
朝代：清

廿年江左知名士。羡门第、才华如此。论交吾亦空馀子，端为吾兄屈指。风流那觉韶光驶。一笑掇、人间青紫。英雄儿女神仙事，种种于君芥耳。
柳初新·水仙祠下柳
作者：顾贞观
朝代：清

南朝一片伤心雨。总被垂杨留住。水村山郭，红桥倚遍，极目乱飘金缕。能有春情几许。怕重来，扑天飞絮。当日别离无据。知他可忆长亭语。狂踪约略，酒醒残月，多在乱莺啼处。添得倚风凝伫，念天涯、有人羁旅。
柳梢青·花朝春分
作者：顾贞观
朝代：清
体裁：词

乍展芭蕉。欲眠杨柳，微谢樱桃。谁把春光，平分一半，最惜今朝。花前倍觉无聊。任冷落、珠钿翠翘。趁取春光，还留一半，莫负今朝。
步蟾宫·闰六月七夕
作者：顾贞观
朝代：清
体裁：词

玉纤暗数佳期近。已到也、忽生幽恨。恨无端、添叶与青梧，倒减却，黄杨一寸。天公定亦怜娇俊。念儿女、经年愁损。早收回、溽暑换清商，翻借作、兰秋重闰。
步蟾宫·闰六月七夕
作者：顾贞观
朝代：清

玉纤暗数佳期近，已到也、忽生幽恨。恨无端、添叶与青梧，倒减却、黄杨一寸。天公定亦怜娇俊，念儿女，经年愁损。早收回、溽暑换清商，翻借作，兰秋重闰。
殢人娇·答同年严览民问余近况
作者：顾贞观
朝代：清

帐掩梅花，一炷水沉烟小。宛转薄衾香不了。堆窗乱叶，听西风横扫。才病起，禁得夜深清觉。喔喔荒鸡，哑哑宿鸟。明日事、又萦怀抱。输他痛饮，把馀寒生拗。判醉也、能抵独眠多少。
氐州第一·荆州赠退将郭智囊，郭能高歌痛饮
作者：顾贞观
朝代：清

生不封侯，拂衣垂老，寻思旧事悲咽。髀肉虚增，鬓丝旋减，闲却宝刀如雪。射虎归来晚，又送柴门新月。对影婆娑，浊醪未举，唾壶先缺。多事阴符亲授诀。休更羡、征西残碣。少日偏疑，儒冠误我，投却书生笔。算从前都是错，随过眼、烟云起灭。何似沧江，高眠纵棹，洞仙歌彻。
水调歌头
作者：顾贞观
朝代：清

忆昨饮君酒，雪意勒寒梅。知君酒醒何处，已有暗香来。说向离亭风笛，莫共霜天晓角，撩乱苦相催。留取隔墙影，更待玉人回。轻帆便，双桨急，且徘徊。遥怜孤鹤，中夜有恨立苍苔。自是春光欲漏，准拟花心潜拆，分付与多才。休负好时节，又作等闲开。
水龙吟
作者：顾贞观
朝代：清

城头谁构飞薨，水天襟带开江郭。西山南浦，眼前不让，滕王高阁。回首东湖，昔贤陈迹，雨笼烟幕。更凭栏杳霭，龙沙迷漫，会招取，吹笙鹤。是处襜帷棨戟。贺生成，万家绣错，沧桑纵改，梁园非故，庚楼如昨。可惜清晖，等闲付与，乌啼击柝。正鱼龙偃卧，我来长啸，一声惊觉。
水龙吟·前题
作者：顾贞观
朝代：清

洪崖爽气西来，拍肩除是弘农郭。碧城十二，阑干只在，三层阿阁。萧史坪空，綵鸾家近，一痕如幕。羡君身仙骨，乘风归去，试招取，吹笙鹤。白玉楼成天半。笑王孙，呕心良错。丹霞漫赏，蛾眉依旧，虎头非昨。欲鼓云和，幔亭人杳，只馀铃柝。向章江弹指，几回清浅，起予才觉。
水龙吟·前题
作者：顾贞观
朝代：清

烟江叠嶂参差，依然故垒围层郭。忠魂何处，一樽空酹，夕阳楼阁。半壁崔嵬，野棠开遍，昔时戎幕。想登埤握节，尚留遗恨，寄华表，归来鹤。盛世都无感慨。换佳名，不妨就错，庚申甲子，两朝如梦，是非今昨。我醉欲眠，闲愁消向，戍笳城柝。只重寻旧侣，风流云散，此情谁觉。
水龙吟·前题
作者：顾贞观
朝代：清
体裁：词

烟江叠嶂参差，依然故垒围层郭。忠魂何处，一樽空酹，夕阳楼阁。半壁崔嵬，野棠开遍，昔时戎幕。想登埤握节，尚留遗恨，寄华表，归来鹤。盛世都无感慨。换佳名，不妨就错，庚申甲子，两朝如梦，是非今昨。我醉欲眠，闲愁销向，戍笳城柝。只重寻旧侣，风流云散，此情谁觉。
水龙吟·客粤将归，留别李镜月、梁珠五诸同学
作者：顾贞观
朝代：清

凭高有客沾襟，苍茫胜迹空延伫。榕阴不断，鹧鸪飞上，越王台树。香浦鱼沉，珠江雁杳，花田无主。算由来闲气，英雄粉黛，一般到，销魂处。唤起柔情侠骨。定相怜，客愁孤注。韶光正好，为谁掷向，蛮烟蜑雨。双髻扶头，十眉连手，欲留难住。任千金散尽，只携宝剑，陆生归去。
水龙吟·王户曹人岳问余何日北行，书此以答，并简院中诸僚友
作者：顾贞观
朝代：清

故园长忆泾皋。薄田二顷依东郭。也知世上，功名只似，空中楼阁。人说仙郎，紫薇起草，红莲参幕。奈狂奴故态，不禁搔首，悔珠树，从栖鹤。驹隙年华飞度。趁归来，拂衣非错。摊书一枕，梦回呼我，酒醒疑昨。何事频催，天街晓辔，禁城寒柝。问诸公衮衮，鞭丝帽影，让谁先觉。
江神子
作者：顾贞观
朝代：清

柔乡无计得徘徊。首重回。眼重回。愿逐飞花，和梦绕妆台。呵手为卿添翠黛，愁一蹙，暂时开。狂踪频问只佯推。莫相猜。试相猜。验取心香，烧透不成灭。莲叶裁帆丝系祚，风便也，藕船来。
沁园春
作者：顾贞观
朝代：清

残月幽辉，宿昔见之，岂其梦耶。任寒堆一枕，钿珠零落，尘萦半榻，筝柱欹斜。妾命如斯，郎行何许，裙扇留题满狭邪。鳞鸿便，莫双栖正稳，忘了天涯。也应游倦思家。料不抵，孤眠人叹嗟。向旧青绫底，频偎煖鸭，小红阑曲，遍数昏鸦。雪压霜欺，别来真个，瘦尽中庭萼绿华。谁传语，道春风多厉，强饭为佳。
沁园春·舟次英德，游观音岩
作者：顾贞观
朝代：清

削翠横江，壁立千寻，何年鉴空。看霓旌倒挂，金芝涌幢，水帘斜拂，玉笋成丛。小构香台，下临无地，一瓣莲花世界中。回头处，讶天根月窟，怎著人工。相连韶石玲珑。应断续潮音洞口风。有环留宝座，飞来猿峡，绡呈金缕，捧出鲛宫。碧落云华，曹溪咫尺，此岸原将彼岸通。惊人句，向悬崖点笔，题遍游踪。
沁园春·陆义山游粤，纳两妾归，当湖赋赠
作者：顾贞观
朝代：清

团扇风流，桃叶桃根，殷勤渡江。问珠娘娇小，可禁怜惜，璧人依旧，肯恣清狂。豆蔻仍含，槟榔暗吐，不负华年锦瑟旁。须还忆，旧吹箫伴侣，缥缈相望。谁云四海空囊。有入洛诗篇使粤装。是未经霜雪，炎洲翡翠，却归烟雨，镜水鸳鸯。他日朝天，画眉垂问，阁贴更题陆女郎。金环在，把一编新语，分付青箱。
河传·送友人南还
作者：顾贞观
朝代：清

憔悴。经岁。封侯何益。漫教夫婿道，归须及，落花前。果然。得人心可怜。眉间一粟黄纹小。欢应到。胜接回鸾诰。说相思。知未知。迟迟。索他归梦诗。
河渎神
作者：顾贞观
朝代：清

密约水神祠。瓣香心事谁知。绣幡同上小名儿，一双亲系干支。萧萧暮雨芙蓉黑。越江犹认行迹。潮没苏碑三尺，怨魂应始消得。
洞庭春色
作者：顾贞观
朝代：清

楼锁葳蕤，桥通宛转，昔日亭台。记坠钗声里，频呼小玉，钩帘影畔，替摘青梅。感绝多情双燕语，道三岁、看花人未回。心期在，且休教结子，辜负重来。无端绿阴遍也，那复向、旧处徘徊。只凄凉禅榻，茶烟空飏，模糊镜槛，蜡泪成堆。一种幽寻春草句，怕清梦、池塘有劫灰。长陪着，旧雕栏玉砌，零落宫槐。
浒溪行
作者：顾贞观
朝代：清

溪口白云晴不归，溪边红雨沾人衣。老渔收罾坐钓矶，人家卖酒开双扉。槎头鳊老鳜鱼肥，短蓑藉草相因依。欲醉不醉烟霏微，去与乱鸦投落晖。
浣溪纱
作者：顾贞观
朝代：清

不是图中是梦中。非花非雾隔帘栊。窄衫低髻正相同。清脆铃声檐鸽夜，悠扬灯影纸鸢风。此时携手月溟濛。
浣溪纱
作者：顾贞观
朝代：清

乍暖银塘皱绿波。昼长慵听鸟声多。嚼花吹叶一春过。拣尽钗梳浑不是，抛残弦索拟如何。日来天气困人么。
浣溪纱
作者：顾贞观
朝代：清

唱罢玲珑一曲歌。江潮微上绿云坡。此情翻较醒时多。已是欲眠浑未醉，故回覆脸奈他何。谁云无赖只横波。
浣溪纱
作者：顾贞观
朝代：清

曾把芙蕖共晚凉。今来眼底隔潇湘。酒醒欹枕好思量。为写眉图传小影，拟烧心字试沉香。雨丝萦断九回肠。
浣溪纱
作者：顾贞观
朝代：清

知是他生是此生。药阑花榭见卿卿。似嫌心眼太分明。料得已难酬宿愿，欲抛争奈转多情。一回私语几回惊。
浣溪纱
作者：顾贞观
朝代：清

自别檀奴百事嫌。恼人蟢子下重檐。更无心绪莫开帘。几日醉醒花尽落，非时冷煖梦相兼。可知谁似昨年欢。
浣溪纱·梅
作者：顾贞观
朝代：清

物外幽情世外姿。冻云深护最高枝。小楼风月独醒时。一片冷香惟有梦，十分清瘦更无诗。待他移影说相思。
浣溪纱·记园次语
作者：顾贞观
朝代：清

琴酒生来淡荡人。自宜消渴更长贫。不然辜负远山春。狗监故能怜犬子，武皇应解妒文君。任他天壤有王孙。
浪淘沙·佩囊
作者：顾贞观
朝代：清

锦字佩囊盛。密意分明。任卿卿我我卿卿。只向人前须讳道，素昧平生。消受得倾城。薄福微名。判将憔悴答娉婷。不是相思空负却，一世才情。
浪淘沙·客阳邱，暮闻弦索，同丁药园赋
作者：顾贞观
朝代：清

判谢却韶华。细雨梨花。女郎山下梦还家。六亩屏欹三径掩，不似天涯。庭树欲栖鸦。渐暝窗纱。四弦何处拨琵琶。拍遍伊凉惊入破，飒飒风沙。
浪淘沙·浔阳
作者：顾贞观
朝代：清

拥髻烛花偏。特地迁延。缕金双枕只空圆。昨夜新霜鸳瓦湿，寒到君边。片铁挂檐前。消受无眠。一声容易破秋烟。央及浔阳江上雁，莫近离船。
添字浣溪纱·姚湾杏
作者：顾贞观
朝代：清

淡淡胭脂薄薄绡，水边分得日边娇。七十二峰螺黛影，上花梢。望逐晴波浮绛雪，行沾暮雨晕红潮。谁与石仙相对赏，有山樵。
清平乐·书任城店壁，壁上多明季公车名士留题之作，缕经垩抹，不复可认，因撮其字句，连缀为词
作者：顾贞观
朝代：清

短衣孤剑。旧识新丰店。看压小槽香潋滟。醉洗玉船红酽。早莺送客登车。依微月射银沙。马上续成春梦，墙头笑掷桃花。
清平乐·薄暮上怀柔城，望红螺山一带旧边墙也
作者：顾贞观
朝代：清

烟光上了。天淡孤鸿小。一派角声听渐杳。吹冷西风残照。平安火映谯楼。旌旗半卷城头。写入屏山几曲，乡心历乱边愁。
渔家傲·浒溪桃
作者：顾贞观
朝代：清

曲水平桥通宛转。船头响细春潮浅。小泊村扉争吠犬。人不见。落红如织渔罾眼。橘刺藤梢随径剪。游丝醉拂东风软。薄暮酒旗青一展。衫袖卷。数钱曾识当垆面。
满庭芳·东亭桂
作者：顾贞观
朝代：清

径敞深秋，轮安满月，绿阴长对清圆。金泥衫冷，飒沓委金钿。五夜馚馧不绝，凉如水，胜挟飞仙。乘风去，蕊珠宫阙，能得几回眠。当年。携伴侣，小山沉醉，斗韵分笺。纵闲愁吹坠，不到觥船。欲觅狂欢旧梦，谁知在、曲阁栏边。凭记取，生香真色，写照属黄荃。
满庭芳·用蔡友古韵
作者：顾贞观
朝代：清

别院收灯，空楼倚笛，穿花漏点分明。飘来兰麝。蓦忽见云英。借与人间风月，瑶台路，特地逢迎。冰轮满，无端吹晕，直是妒娉婷。相携寻旧约，玉颜丝鬓，种种堪惊。只几番离合，断送多情。欲问飞琼伴侣，尘根在，枉费丁宁。游仙去，一行清泪，为子误三生。
满江红
作者：顾贞观
朝代：清

为问烟波，是甚日，锦帆曾住。刚留得，绿荷千柄，暗消残暑。翠袖纵怜憔悴客，青衫那作繁华主。只江湖，载酒记前身，重题句。听不尽，流莺语。看乍稳，栖鸾树。莫歌阑舞歇，彩云飞去。第一难忘花月夜，成双便结渔樵侣。共香香，深处短蓑眠，天应许。
满江红·中秋直院
作者：顾贞观
朝代：清

凤纸中宵，亲捧出，九天珠玉。只少个，添香侍史，对燃官烛。绛节高随银汉转，红檐不定金波浴。乍因风，吹得到人间，霓裳曲。丛桂树，家山绿。归梦好，残更促。又宫壶滴罢，晓钟相续。蓬勃鹊炉三殿敞，扑琅鱼錀千门肃。量圣朝，无阙更无人，青蒲伏。
满江红·书《鹃红集》后
作者：顾贞观
朝代：清

爱酒能诗，记旧日，疏狂风调。曾相识，星前掷果，紫衣年少。匹马衫轻愁独往，双鸾镜掩虚同笑。又谁衔，锦字帝城飞，三青鸟。凭寄语，归期杳。刚又被，无情恼。奈玉容难驻，缁尘易老。露叶如啼杨柳陌，霜华欲被芙蓉沼。怅丹青，都是梦中看，今番觉。
满江红·和毛会候汴梁怀古
作者：顾贞观
朝代：清

何必江南，堪痛哭，六朝遗迹。只此地，曾经几遍，铜驼荆棘。高浪已摧临镜堞，平沙尽没藏书壁。漫凭高，历历数沧桑，空沾臆。朱仙镇，陈桥驿，相望处，城南北。只幽兰轩远，烬灰难觅。且醉金梁桥上月，休寻萼绿堂前石。卷西风，片叶忽飞来，迎秋笛。
满江红·甲辰七夕后一日陛见
作者：顾贞观
朝代：清

曙色天街，衣半湿，露华凉沁。何处是，双星一水，碧空遥浸。夹道纱笼趋画省，几枝银箭传清禁。赋春城，批敕与韩翃，题宫锦。初日耀，龙墀荫。罘罳角，鱼鳞淰。向御炉烟里，瞻天无任。只觉上清尘土绝，那知玉宇高寒甚。料孤眠、正忆早朝人，欹山枕。
满江红·留别诸昆仲
作者：顾贞观
朝代：清

燕子重来，还认得，乌衣旧里。浑不改，风流江左，清华门地。社酒晚归娱父老，花灯夜赏饶佳丽。看泾流，如带束胶峰，长如砺。频作客，乡心系。十载梦，青缣被。又兰阶池草，差强人意。笑我仍分藜阁火，输他便纵琼林辔。向五云，多处盼金泥，添新喜。
满江红·题安苍崖行乐图
作者：顾贞观
朝代：清

一拂翛然，差堪伴，凌云逸翮。听涧音，涔涔幽泻，俗尘都息。晏坐聊为风月主，纵游时作湖山客。裛清晖，何事转沉吟，追畴昔。争染翰，西林席。看睹墅，南林屐。数君家胜赏，会应重得。须信人生行乐耳，残年暮景宜珍惜。共苍崖，更结岁寒交，松千尺。
灌园
作者：顾贞观
朝代：清

不自量筋力，求为人灌园。意惟营一食，迹若避群喧。谁遗五色芝，服之诧腾鶱。奈非尘埃种，移莳安得蕃。还将理菜畦，膏泽资泉源。黾勉试操作，编篱复插援。早韭和露茁，晚菘凌霜翻。但从采掇便，未觉烹饪烦。心形诚苦疲，既饱亦轩轩。向读神农书，近闻老圃言。
点绛唇
作者：顾贞观
朝代：清

几日桥南，金钱遍买相思卦。海棠祠下，乞个寻欢假。莫倚风流，忘了当初话。归来罢。寄声司马，收拾琴心者。
点绛唇·螺川立春
作者：顾贞观
朝代：清

青镜流年，客中一倍关心早。加餐音到，入夜灯花笑。街鼓隆隆，已是春来了。春知道。锁窗寒悄。有个人清妙。
烛影摇红·立春
作者：顾贞观
朝代：清
体裁：词

负却韶光，十年眼冷花丛里。玉笙寒彻梦惊回，着处东风矣。犹是当时春意。渐病酒，怀人天气。樊川愁寐，绕榻茶烟，鬓丝吹起。
残雪无多，莫教容易成流水。琼瑶留伴落梅魂，共作冰壶贮。再入茅堂燕子。应问我，别来何似。君看池畔，照影婆娑，树犹如此。
烛影摇红·立春
作者：顾贞观
朝代：清

负却韶光，十年眼冷花丛里。玉笙寒彻梦惊回，著处东风矣。犹是当时春意。渐病酒，怀人天气。樊川愁寐，绕榻茶烟，鬓丝吹起。残雪无多，莫教容易成流水。琼瑶留伴落梅魂，共作冰壶贮。再入茅堂燕子。应问我，别来何似。君看池畔，照影婆娑，树犹如此。
玉漏迟·藕荡莲
作者：顾贞观
朝代：清

片帆无恙否，湖光开镜，晚烟低没。折戟沉沙，中有小乔香骨。一夜凌波唤起，又欲语、盈盈似活。秋水阔，蒹葭玉树，总嫌唐突。新来著个渔人，纵棹解菱丝，绿蓑慵脱。满目愁予，管领断桥风月。载去乱头粗服，正相对、淡妆浓抹。凝伫切，今生为他消渴。
玉烛新·除夜
作者：顾贞观
朝代：清

百愁今夜扫。试熨展双蛾，依然欢笑。吟笺绣谱都删却，悔把韶光误了。拥炉清况，差不减、沉香庭燎。巡檐罢、冷蕊犹含，莫被竹声催觉。商量欲颂椒花，看兽炭频添，麝煤轻爆。个中冷暖。凭残漏、传与玉京人道。未曾三十。明日明年年少。判沉醉、两处无眠，五更春好。
玲珑四犯·用史梅溪韵代送
作者：顾贞观
朝代：清
体裁：词

万斛闲愁，问小艇如梭，能载多少。凤去台空，俊赏昔游重到。请解半刻离襟，暂领略、布帆清晓。看无言事去，江山有泪，春归花草。客中最易添凄惋，便登临、莫伤怀抱。怨将身作秦楼月，移共秦淮照。此意重感殷勤，判寂寂、广寒人笑。倩旧时王谢，堂前燕子，诉伊知道。
生查子
作者：顾贞观
朝代：清

欹枕背屏山，镜掩灯明灭。香穗弱难扶，一寸金蚕啮。抱影欲成眠，翠被寒疑裂。双筋亸红绫，半落闻檐铁。
画堂春
作者：顾贞观
朝代：清
体裁：词

湔裙独上小渔矶。袜罗微溅春泥。一篙生绿画桥低。昨夜前溪。回首楝花风急，催归暮雨霏霏。扑天香絮拥凄迷。南北东西。
画堂春·湔裙独上小渔矶
作者：顾贞观
朝代：清

湔裙独上小渔矶，袜罗微溅春泥。一篙生绿画桥低，昨夜前溪。回首楝花风急，催归暮雨霏霏。扑天香絮拥凄迷，南北东西。
疏帘淡月
作者：顾贞观
朝代：清

沈腰织细，正芙蕖初日，露摇珠碎。别是天工，剪付一双秋水。丁宁莫作红楼醉。怕情多、易添憔悴。曲终人杳，数峰江上，唤湘灵起。但回首、绮罗丛里。几曾怨得，旧香新翠。老去风情，终古可怜身世。知卿未解闲愁味。倚清歌、犹滞巴里。停樽如梦，顾携碧月，照他无寐。
百字令
作者：顾贞观
朝代：清

倦游垂老，为东风瘦尽，十年花骨。翠袖青衫成间阻，久被软红埋没。银叶轻翻，宝钗重炷，一夜寒灭活。领头心字，篆香浑未消歇。不合漫咏春城，漏残听錀，便身羁双阙。买赋百斤还贳酒，谁念文园病渴。露却金茎，霜留玉杵，天迥蓝桥阔。个侬无恙，今番携手烟月。
百字令·宿针鱼嘴
作者：顾贞观
朝代：清

几行归雁，共征帆落向，暮烟丛里。野戍潮平霜叶下，簇簇蒹葭深舣。酒旆微青，渔灯乍黑，未散沙洲市。当垆一笑，满头黄菊旖旎。又是急鼓频催，低篷欲掩，转凄迷乡思。谁与孤眠欹枕说，妾梦不离江水。慈姥滩寒，望夫矶暝，相对针鱼嘴。断魂今夜，风鬟两鬓千里。
百字令·朝来雪塞胡同口，东草场东第七条，即与伴花人相对处也
作者：顾贞观
朝代：清

天涯絮语，分明对、夜雪蓬窗相共。十叠鸾笺千斛酒，不觉漏声寒冻。绣被浓薰，罗帏独掩，各自耽幽梦。冰壶心冷，起居千万珍重。回念书阁凄清，淡烟和月，正梅花香动。一自伴花人远别，空挂绿毛幺凤。妙解回纹，清谈步障，并是多愁种。嵰霜捣尽，玉浆应许亲送。
百字令·瓯东苦雨，和陆吴州夫子韵
作者：顾贞观
朝代：清

花朝过也，问天公那得，许多风雨。自是春晴无三日，可惜流光难驻。蜡屐冲泥，褰帷溅瀑，厌听黄鹂语。重来谢客，积愁堆满孤屿。消受水驿山程，灯昏酒冷，梦儿中叨絮。儿女心肠英雄泪，抵死偏萦离绪。烽火遥连，家书间隔，漂泊随鸳侣。芳时断梗，欲归题向何处。
百字令·荆溪雨泊，用史梅溪韵，留别陈其年、史蝶庵同学
作者：顾贞观
朝代：清

花前鬓影，被东风吹上，一丝丝白。算只浮家堪位置，第一飘零词客。果掷迷香，鞭遗软绣，弹指成遥隔。茶烟篷底，看炊蟹眼如雪。错道旧雨无情，佳时却恁，误了莺和蝶。仆本多愁消不起，罨画溪山风月。虾笼筝船，蛟桥酒幔，丽景纵消歇。津亭回首，嫩条谁与同折。
百字令·西梁山过长年所居，漫书其壁
作者：顾贞观
朝代：清

远天秋净，正西风粳稻，江乡初熟。竟日帆移罾影外，卧柳村扉斜矗。别浦潮回，平矶叶掩，篱落轻鸥宿。薄寒吹上，春山澹澹凝绿。眼前人丽如花，鱼多似米，船却高于屋。鸡犬图书无恙在，生事此中粗足。烟水携家，五湖双桨，旧约何年续。客游良苦，倦听商女遗曲。
真珠帘
作者：顾贞观
朝代：清

樱桃宴罢人归后。正烟笼淡月，疏窗如画。红药栏边，当日新携素手。睡起微闻花叹息，似记得、星星密咒。依旧。对漂香泊粉，几枝春瘦。别久。心期轻负，为深怜痛惜，越添僝愁。十载绮罗情，付昨霄残酒。谁道酒醒都是恨，只刬地、晓风杨柳。知否。古今来一例，断肠回首。
眼儿媚
作者：顾贞观
朝代：清

手卷湘帘雨乍收。双燕小红楼。酿花天气，护花心性，一样温柔。知他底事长无语，细带传箜篌。个中须解，寒应胜暖，春不如秋。绮语无端障已深。赢得误知音。前身莫在，扫花坛上，敝帚千金。自从织女回车路，惜别到于今。闲情慧业，一时分付，好费沉吟。
眼儿媚·其一
作者：顾贞观
朝代：清

手卷湘帘雨乍收。双燕小红楼。酿花天气，护花心性，一样温柔。知他底事长无语，细带传箜篌。个中须解，寒应胜暖，春不如秋。
眼儿媚·其二
作者：顾贞观
朝代：清

绮语无端障已深。赢得误知音。前身莫在，扫花坛上，敝帚千金。自从织女回车路，惜别到于今。闲情慧业，一时分付，好费沉吟。
眼儿媚·西兴候潮
作者：顾贞观
朝代：清

万壑千岩一空囊。还复涉钱塘。何人坐拥，楼船鼓角，粉队戎装。回看灭没鼍江气，独立转苍茫。西陵渡口，潮头如雪，卷尽兴亡。
石州慢·御河为漕艘所阻
作者：顾贞观
朝代：清

一月长河，奈阻崎岖，玉京犹隔。满身风露，夜寒谁问，扣舷孤客。不如归去，从教锦缆牙樯，钓丝莫负秋江碧。何事访支机，悔乘槎踪迹。凄绝。无端阅遍，战垒遗屯，邮亭败壁。只得几行官柳，似曾相识。琵琶响断，那须月落回船，曲终始下青衫滴。晓镜待重看，有霜华堪织。
离亭燕·前题改本
作者：顾贞观
朝代：清

烟水晚来空阔。望处白鸥飞没。折戟沉沙磨不尽，中有小乔香骨。谁唤起凌波，欲语亭亭似活。钓罢绿蓑慵脱。叶底画桡轻拨。粗服乱头相对处，绝称淡妆浓抹。俗累此全遗，翻恐为伊消渴。
秋晓登沧浪亭呈宋中丞
作者：顾贞观
朝代：清

初日上东南，林亭空宿翳。草香珠露重，的皪侵衣袂。唱杳曲池菱，吟馀小山桂。犹闻遗翰墨，但惜沉碑碣。望古情已深，怀贤感亦系。由来澹荡人，别作流传计。翕赩贱原尝，虚徐狎庄惠。谁陪飞盖游，属和高文丽。
红影
作者：顾贞观
朝代：清

有命从他薄，无才倚佛怜，听小娃亲切，私语曲屏边。乍闲情，教掠鬓，更密意，试凭肩。好减却、绣工夫，同理十三弦。偶经挑笋处，刚值斗茶天。泥人何事，新来不似从前。料多应、提起断肠消息，今番惆怅对花眠。
胡捣练·问疟
作者：顾贞观
朝代：清

便琼花也怎和他，二十四番风战。瘦影上窗微闪。欲语怜娇喘。霎时凄凛霎时焦，浑似郎心多变。一鬼可容相见。教露鲜妆腼。
苏幕遮
作者：顾贞观
朝代：清

玉炉香，谁与共。旖旎烟丝，吹出罗帱缝。双鬓怯翻寒髼松，才话分携，已做天涯梦。醒时衾还独拥。约略离亭，人远鸡声送。别是五更愁一种。冷透心窝，自怪无端痛。
苏幕遮·泾皋菊
作者：顾贞观
朝代：清

早归来，三径里。衣白风流，欲傲君王紫。标格不容轻位置。根叶生香，君与莲花耳。忆泾皋，环带水。斗酒双螯，随分吾家事。却笼柴桑贫处士。蝶粉鸦黄，恼乱人如此。
荷叶杯
作者：顾贞观
朝代：清

玉骨为谁消瘦。知否，端的小儿郎。泥人肠断损容光，点鬓怕吴霜。曾是得他怜惜。何夕。别语更依依。浅红愁结翠娥低，争忍不思惟。
菩萨蛮
作者：顾贞观
朝代：清

乱红新碧阴如幕。夹罗初换单绡薄。曲栏沸春声。卷帘无数莺。花丛双蛱蝶。颤向钗丛贴。和笑弄青梅。是伊亲摘来。
菩萨蛮
作者：顾贞观
朝代：清

楚江才有明珠寄。秦楼又惹罗襦系。的的比双南，双栖分也甘。欢多愁转剧。两地寻春约。帆影落平芜。依然范蠡湖。
菩萨蛮
作者：顾贞观
朝代：清

隔花谁撼金铃索。东风无赖搴珠箔。小胆不成欢。麝衾空昼寒。娇多抬腕怯。薄晕偎双颊。半晌费矜持。赠君千日思。
菩萨蛮
作者：顾贞观
朝代：清

颇黎枕滑春云卸。残红犹自明兰灺。好梦觉来疑。归时说与伊。微霜吹玉貌。何处停征棹。相隔只无关。曲屏无限山。
菩萨蛮·南音至，接所寄桂花，忽忽成梦
作者：顾贞观
朝代：清

夜深丛桂飘香雪。有人私语凭肩立。莫倚玉兰杆。人间风露寒。残妆犹在臂。小别千年矣。密约誓他生。此生无那情。
菩萨蛮·和吴园次
作者：顾贞观
朝代：清

炉边促席围银蜡。兰舟准待明朝发。坐到五更钟。忽然归思慵。六幺催未歇。故故飞觞急。休却眼前杯。玉人容易来。
菩萨蛮·回文
作者：顾贞观
朝代：清

暮烟空碧萦花雾。雾花萦碧空烟暮。来去莫教催。催教莫去来。影疏侵梦冷。冷梦侵疏影。留醉倚香篝。篝香倚醉留。
菩萨蛮·小名
作者：顾贞观
朝代：清

闻呼菡萏浑娇小。芳名已换芙蕖早。欲摘奈荷香。丝牵蔤恨长。并房红粉瘦。待雪同心藕。相薏复相莲。莲心菂菂圆。
菩萨蛮·山城夜半催金柝
作者：顾贞观
朝代：清

山城夜半催金柝，酒醒孤馆灯花落。窗白一声鸡，枕函闻马嘶。门前乌桕树，霜月迷行处。遥忆独眠人，早寒惊梦频。
菩萨蛮·早发星轺驿，是太行山绝顶处
作者：顾贞观
朝代：清

山城半夜催金柝。酒醒孤馆灯花落。窗白一声鸡。枕函闻马嘶。门前乌桕树。霜月迷行处。遥忆独眠人。晓寒惊梦频。
菩萨蛮·晦夜端州道中
作者：顾贞观
朝代：清

苍梧水落羚羊峡。危樯欲渡愁云压。肠断岭猿鸣。南来第一声。上滩争宿处。月黑闻人语。不辨戍楼烟。维舟江那边。
菩萨蛮·榕城客舍啖荔枝
作者：顾贞观
朝代：清

果然仙品如图谱。晶莹尚湿枫亭露。映彻玉壶冰。守宫纱一层。碧桃争比得。鹤顶真珠液。好在宋家香。刚逢十八娘。
菩萨蛮·湖楼宴罢，和夏卤均韵
作者：顾贞观
朝代：清

桦烟一抹轻绡护。脂香暗觉杯行互。狂捉缕金鞋。问郎真醉耶。银筝连夜雪。柱冷湘弦折。红豆数来多。曲终人奈何。
菩萨蛮·送当如弟入秦，时客临汾
作者：顾贞观
朝代：清

秋空倚剑人何处。羁心远挂咸阳树。陇水咽残星。黄河西畔行。几多乡泪滴。一夜关山笛。谁按小伊州。清霜入鬓流。
菩萨蛮·郴江晓发
作者：顾贞观
朝代：清

行云翠湿寒难晓。水仙夜上芙蓉老。山枕酒醒时。雁回人未知。客城那得住。打鼓开船去。去逐鲤鱼风。归期尺素中。
蓦山溪·书滕王阁上
作者：顾贞观
朝代：清

朝飞暮卷，也觉登临倦。高阁古今情，共天涯，客愁长满。遥空隐隐，极目羡回帆，沙路白，晓烟青，不似江南岸。一绳低雁，肯放西风断。淡影蘸芦花，向蛱蝶，图中吹转。风流帝子，魂魄倘归来，翻旧序，按新词，鼓入湘灵怨。
蓦山溪·庚子秋题长干水榭
作者：顾贞观
朝代：清

多情长愿，投老秦淮住。华发纵归来，怕不似、少年羁旅。横江酹月，才魄怨销沉，歌伴侣，邀商女，一曲青衫雨。青溪祠宇，没个迎神妪。弱柳系兴亡，尚拂面、六朝烟缕。无穷金粉，都逐去来潮，桃叶渡，梅根渚，遗恨今何许。
虞美人
作者：顾贞观
朝代：清

内家结束庄严相。不是慵来样。水晶廉卷半闲时。正好炷香亲较、晚唐诗。鸳缄忽接郎边信。为道欢期准。寄声青翰早飞回，约共紫藤花下、送春归。
虞美人
作者：顾贞观
朝代：清

煖风迟日烘微醉。催上樱桃会。翠娥招手满船招。看煞帽檐欹侧、月城桥。匀圆细数盛妆合。待解相如渴。丁宁莫受蔗浆寒。薄暮来尝胜雪、小龙团。
虞美人
作者：顾贞观
朝代：清

盘螭约指双花隐。翡翠研宫粉。赠来条脱感真妃。莫是兴宁六月、语杨羲。金彄忽似金瓯缺。手挽初弦月。倦游踪迹几更名。好句玉环纤印、记他生。
虞美人
作者：顾贞观
朝代：清

霜寒玉指吹箫歇。倚断秦楼月。扫眉才子浣花人。不道当时金粟、本前身。迷藏曲径钩衣戏。似梦犹堪记。尽留颜色待君怜。心字香焦重埋、一丝烟。
虞美人·佛手柑
作者：顾贞观
朝代：清

额黄染甲宫鸦皱。书法夸筋瘦。凭将背痒试麻姑。且结莲台真印、礼南无。色香兼味都超绝。弹指霏轻雪。玉纤频屈数将归。按透断纹如啮、十三徽。
虞美人·佛手柑，后十数词皆与容若同赋，其余唱和甚多，存者寥寥，言之堕泪
作者：顾贞观
朝代：清

七行宝树奇香透。鸟爪寒来瘦。麻姑久悔学仙非。结个莲台真印、印皈依。郁金柝染千重绁。酥乳何曾涅。合欢名字更休提。乞得兜罗锦样、许相携。
虞美人·泛舟鸳鸯湖，泊香海庵，戏咏叶子，题金校书文璧扇
作者：顾贞观
朝代：清

碧桃花坞逢天女。惊散花如雨。比肩刚配小鸳鸯。留得双飞趣在、尽商量。明明佛顶珠光漾。鉴彻团圆相。郎行稳夺锦标来。好趁回龙堤畔、顺风回。
虞美人·蜀茶
作者：顾贞观
朝代：清

烧灯时节传柑宴。青粉墙西见。个人偷眼隔窗纱。映出月中根叶、雪中花。分明玉茗堂深处。小立垂垂树。问名犹唤内家真。一点荔枝飞骑、笑红尘。
虞美人影
作者：顾贞观
朝代：清

消得几行清泪雨。一片冷云飞去。且共离魂语。留他伴过沉烟缕。倚遍回廊都不是。不是梦儿行处。毕竟春难住。断肠花落相思树。
解佩令·小姑山水
作者：顾贞观
朝代：清

江涛似雪。江花似绣。拜娉婷、众山回首。一点烟鬟，被日夜、西风吹瘦。屹冰霜，大姑相守。鼓残瑶瑟。沥残芳酎。趁潮平、密祈神佑。应笑疏狂，向水国、漫寻红豆。梦吴城，小龙女否。
诉衷情
作者：顾贞观
朝代：清

已是夜深罗荐展，约停筝。催解佩，休负月华明。软语莫纵横。轻轻，似闻娇颤声，可怜生。
谒金门
作者：顾贞观
朝代：清

三十矣。弹指韶光能几。梵课村妆从此始。心期成逝水。那少真珠百琲。迟却红丝一系。得婿今生应似子。斯言犹在耳。
贺新凉·湘潭夜泊
作者：顾贞观
朝代：清

菱镜秋如许。笔床移、疏帘垂下，落英无语。见说刀镮如宿约，待结同心双苣。怕醉里、乡书难据。看拥孤眠屏山上，画平沙、只雁潇湘雨。从此路，问君去。分明江畔维舟处。又模糊、千重云水，淡烟浓树。今夜客衾应觉冷。睡鸭红绵亲炷。料也忆、玫砧霜杵。待倩西风将消息，一声声、吹送芦花渚。君不寐，试听取。
贺新凉·用辛稼轩韵代别
作者：顾贞观
朝代：清

愁向清辉说。暗将离、冰纨却扇，香罗替葛。不觉凉飔吹茉莉，回首纱橱似雪。得几度、为君簪发。行矣天边风露冷，汉时关、偏隔秦时月。幽思重，写瑶瑟。情知又是经年别。转难忘、凭肩密誓，长生钿合。此意双星应鉴取，好耐寒侵肌骨。恩不甚、怕成轻觉。来日征帆休便挂，听残更、软语镕心铁。银汉影，夜分裂。
赠吴园次太守时侨居吴门
作者：顾贞观
朝代：清

烟月扬州不可住，金阊亭下牵船处。风流海内几知名，却傍江潭惜《枯树》。壮心无计得消磨，千叠蛮笺十斛螺。鸳鸯翡翠长相守，其奈缠绵旧事何！旧事追趋青琐闼，承恩独给尚书札。玉箱珍重贮填词，梦里西风生白发。武皇仙去已多年，老伴文明绣佛前。第一莫孤琴酒兴，夜分高宴日高眠。
踏莎美人
作者：顾贞观
朝代：清

吹落瑶华，折残琼树，魂兮可忆相逢处。枕涛亭下旧曾招，笑指冰船飞渡、胜莲桡。痛结沉云，病疏行雨，鸳鸯小字三生语。梦偎红颊晕微潮，犹似雪天双骑、玉河桥。
踏莎美人
作者：顾贞观
朝代：清

湿翠群山，柔丝几树，当年倾国曾来处。前溪溪畔是谁招，觅个藕花丛里、暂停桡。烟霭横空，露华如雨，催归却讶舟人语。西南风紧上轻潮，待得月明同倚、水仙桥。
踏莎美人
作者：顾贞观
朝代：清

瑟鼓青峰，歌翻绛树，无言忽到分襟处。袜罗冰尽手频招，安得千层铁锁、截轻桡。醉缬凝酥，啼珠冻雨，晓钟时节围炉语。离情欲寄浙江潮，其奈客程偏指，坠钗桥。
踏莎美人·六桥词今删其二
作者：顾贞观
朝代：清

渺渺风帆，凄凄烟树，望中便是侬行处。羁魂别后若相招，分付采菱歌畔、木兰桡。翠被浓香，青帘细雨，依然坐对篷窗语。双鱼好托夜来潮，此信拆看应傍、画眉桥。
踏莎美人·再集吴伯成听梧轩，偕方邵村、秦对岩诸君赋
作者：顾贞观
朝代：清

斋阁香泉，岩扉火树，秋来总是相思处。扶轮承盖许重招，为遣西飞一雁、促归桡。酒噀烟霄，笔挥风雨，金华殿上闻高语。羡君才思涌江潮，憔悴如余应愧、旧题桥。
踏莎行·鹅湖菱芡
作者：顾贞观
朝代：清

稚涩全消，匀圆竞熟。同时二妙秋湖曲。阿环才谱荔枝香，采蘋休却珍珠斛。兰浆迟归，摘酣冰玉。水仙风味宜新浴。相思一夕渚烟深，短蓑无恙莼丝绿。
酒泉子
作者：顾贞观
朝代：清

半刻支颐，镜红斜晕轻潮敛。欲眠仍起味谁谙，似春蚕。离褷衾凤压瑶簪，宿妆微卸也。一钩罗幕倚清酣，梦江南。
酷相思
作者：顾贞观
朝代：清

竟日东风吹细雨。吹不转，天涯絮。便倚尽、长亭多少树。春去也，人难住。人去也，春难住。池馆依然行乐处。何事耽羁旅。待相见、重倾离别绪。人归也，春无语。春归也，人无语。
醉春风·临洺客舍
作者：顾贞观
朝代：清

禁漏莲花碎，玉堂清似水。而今荒店听鸡鸣，醉。醉。醉。月淡藜床，烟低土锉，一番憔悴。向壁馀灯穗，照人孤影背。不如梦也不逢欢，睡。睡。睡。争忍寒更，教他湿尽，冷红残翠。
醉花阴·重九
作者：顾贞观
朝代：清

归雁一声相识旧。嫩橘和霜剖。风景入秋悲。恻恻新寒，况是秋深后。知道明年还健否。且醉黄花酒。休说不须开。倘为看花，忆着离人瘦。
采桑子
作者：顾贞观
朝代：清

不知谁唱秋江曲，唤起离鸿。西去孤蓬。心逐江流却向东。佩珠欲解蘅皋冷，莫采芙蓉。满镜愁红。寂寞怜卿别后同。
采桑子
作者：顾贞观
朝代：清

仙姿合受尘凡垢，蜚语心惊。不是无情。怕是情多转误卿。何如莫约箫台凤，惟伴笼鹦。绣户长扃。对念如来般若经。
采桑子
作者：顾贞观
朝代：清

分明茉莉开时候，琴静东厢。天样红墙。只隔花枝不隔香。檀痕约枕双心字，睡损鸳鸯。孤负新凉。淡月疏棂梦一场。
采桑子
作者：顾贞观
朝代：清

秋来看尽星河也，只是孤眠。多谢婵娟。再放山楼一夕圆。床头涧响浑疑雨，滴破苍烟。小字香笺。伴过泠泠彻夜泉。
采桑子
作者：顾贞观
朝代：清

遥天欲暝重回首，不是燕山。却是吴山。几点烟萦几翠鬟。登临已改双逢鬓，才度边关。又度江关。心逐飞鸿一昔还。
采桑子·示道侣
作者：顾贞观
朝代：清

玉炉火候温温也，炼就飞霞，结就丹砂。一夜华池静月华。春深景物还多丽，映雪黄芽。并蒂金花。持过南国姹女家。
金人捧露盘
作者：顾贞观
朝代：清

冠春闱。游春苑，醉春觞。帽檐斜，花影悠扬。玉河飞骑，似闻争说李东阳。阻风中酒，如余者，老大徒伤。羡韶年，乘逸兴，登虎阜，下钱塘。待重沾、桂子荷香。休教看煞，风流京兆汉田郎。归来学个，眉儿画、别样纤长。
金明池·茉莉
作者：顾贞观
朝代：清

韵绝迎秋，香空却暑，抹尽人间多丽。正倦起、阑汤初浴，乍散发、未胜簪髻。浥清泠、洒遍琼枝，便相将对宿，蕊珠宫里。早素月流光，雪衣眠醒，教念鬘华新偈。织女缟妆来下矣，伴萼绿无言，残更小憩。书便面、曾烦转乞，贮犀合、向承分寄。甚仙姿、匹得卿卿，有玉茗同心，红栀并蒂。趁今夜差凉，满襟风露，安稳碧纱橱睡。
金焦叶
作者：顾贞观
朝代：清

为怜深绿当风睡，惊起扑帘蕉影碎。新橙试摘，爱他触手馀香脆。半醒又还如醉。郁金堂下清秋泪。潜滴遍、一丛兰蕙。玉笼鹦鹉，而今懊恼前身慧。恰与槛鸾成对。
金缕曲
作者：顾贞观
朝代：清

四壁秋花卷。问谁为、柴桑写照，俗尘俱遣。天与高寒风格在，簌簌清霜欲泫。背素障、光浮鱼茧。随例玉盘承露冷，傲慈恩、一抹纱笼浅。和雁字，碧空展。斜规隙月看逾显。错教人、图成没骨，粉圆脂扁。餐尽落英聊解佩，舐掌何愁嗾犬。只妒影、兰膏未免。接得芙蓉城主牒，许众香、北面吾分典。更位置，烛奴剪。
金缕曲
作者：顾贞观
朝代：清

我亦飘零久。十年来、深恩负尽，死生师友。宿昔齐名非忝窃，只看杜陵穷瘦。曾不减、夜郎僝僽。薄命长辞知己别，问人生、到此凄凉否。千万恨，为兄剖。兄生辛未吾丁丑。共些时、冰霜摧折，早衰蒲柳。词赋从今须少作，留取心魂相守。但愿得、河清人寿。归日急翻行戍稿，把空名、料理传身后。言不尽，观顿首。
金缕曲·丙午生日自寿
作者：顾贞观
朝代：清
体裁：词

马齿加长矣。向天公、投笺试问，生余何意。不信懒残分芋后，富贵如斯而已。惶愧煞、男儿堕地。三十成名身已老，况悠悠、此日还如寄。惊伏枥，壮心起。直须姑妄言之耳。会遭逢、致君事了，拂衣归里。手散黄金歌舞就，购尽异书名士。累公等、他年谥议。班范文章虞褚笔，为微臣、奉敕书碑记。槐影落，酒醒未。
金缕曲·丙午生日自寿
作者：顾贞观
朝代：清

马齿加长矣。向天公、投笺试问，生余何意。不信懒残分芋后，富贵如斯而已。惶愧煞、男儿堕地。三十成名身已老，况悠悠、此日还如寄。惊伏栎，壮心起。直须姑妄言之耳。会遭逢、致君事了，拂衣归里。手散黄金歌舞就，购尽异书名士。累公等、他年谥议。班范文章虞诸笔，为微臣、奉敕书碑记。槐影落，酒醒未。
金缕曲·仲冬望后二日，寿龚芝翁年伯
作者：顾贞观
朝代：清

霁月风光卷。恰佳辰、阳回黍谷，禁寒都遣。坐煖芙蓉三十二，那觉一条冰泫。亲领袖、吴笺蜀茧。风雅友朋俱性命，算万间、广厦欢犹浅。孤掌在，快重展。先皇叹息才名显。墨淋漓、堪收阁拓，堪题禁扁。凰阙何妨容虎卧，莫问淮南鸡犬。吐握惯、积劳难免。览揆正宜膺宅揆，往钦哉、咨汝夔龙典。看绿綟，称身剪。
金缕曲·吴庶宁七十索词，书以寿之
作者：顾贞观
朝代：清

旷达如君几。几曾夸、乌衣列戟，向来门第。咫尺樊笼偏谢却，裹足软红尘里。应自信、筹之熟矣。惟有闲身消受得，第二泉、如镜山如绮。判岁月，此中寄。人生适意为佳耳。莫空过、持螯时节，听鹂天气。茶局纵横纱帽侧，一笑纷纷斗蚁。那更觅、参同真契。辛苦还丹兼辟谷，总输君、独悟长生理。看玉树，绕阶起。
金缕曲·和汪蛟门同舍纳姬
作者：顾贞观
朝代：清

五夜青绫卷。带余寒、却偎燕玉，凌兢顿遣。起傍镜奁看制草，银沫御笺微泫。沉水炷、博山分茧。凤阁乍翻新样出，扫宫黄、八字眉儿浅。刚一笑，旅愁展。异香莫为更衣显。避人看、紫磨缠臂，连宵压扁。传语当关辞剥啄，睡熟金铃小犬。谅酒债、寻常今免。十五垆头夸识字，乞簪花、价倍鹴裘典。怪恼乱，韦肠剪。
金缕曲·和芝翁题影梅轩词
作者：顾贞观
朝代：清

旧雨西风卷。便重经、天荒地老，此情难遣。剩粉遗香留得在，两袖三生红泫。谁擘破、同心珍茧。分付鲛人和泪织，一丝丝、扣入冰花浅。来世作，臂纱展。非耶立望全身显。太愁予、千眉峰蹙，双鬟云扁。缟夜梨魂看似雪，吠影心忪粤犬。恩与怨、而今勾免。梦里锦鞋欢兮薄，上头钗、判向生前典。缘不了，莫轻剪。
金缕曲·和闺怨。严荪友、邹黎眉并客燕台，即以寄之
作者：顾贞观
朝代：清

无语湘帘卷。肯输他、画梁双宿，封侯悔遣。红雨立残清露滑，绣雀一帮泥泫。早馁就、吴宫八茧。悄向护花铃索下，听黄鹂、骂彻春阴浅。容易得，远山展。游踪似托韶华显。斗轻狂、谢娘絮薄，沈郎钱扁。何处芳丛争挟弹，横过新丰鸡犬。趁买笑、乡愁告免。不记临行针线密，绿杨丝、系马青衫典。休乞句，带重剪。
金缕曲·坐周雪客兄弟遥连堂，感栎园先生旧事
作者：顾贞观
朝代：清

宦橐书千卷。好楼居、看山读画，烟云消遣。造物惟将清福忌，不管西州悲泫。忆缟苎、远投椒茧。昨岁梁鸿溪上过，谢登堂、拜母交非浅。今古谊，一时展。公才遍历崎岖显。却重围、笑谈矢石，射乌题匾。午夜九阍争叩额，散斥狺狺猘犬。都不怪、希迁数免。偏喜学陶初愿遂，整芸签、悉付琳琅典。硕果尽，痛难剪。
金缕曲·奉怀柏乡魏相国，时暂假归里
作者：顾贞观
朝代：清

黄阁仍开卷。只敷陈、平生四字，昙聃尽遣。江左风流归冀北，霖雨九垓春泫。看赐瓮、十围金茧。国士无双亲下拜，问感恩、知己谁深浅。先世泽，藉公展。副封白去经纶显。小延英、逾时伏对，怀中鹞扁。太保只今推坐论，西旅徒然贡犬。真异数、朝参暂免。所喜圣朝无阙事，且闲删、雅颂兼谟典。重补衮，五云剪。
金缕曲·寄吴伯成，喜龙光塔工告竣
作者：顾贞观
朝代：清

案积如山卷。尽从容、手书耳受，移时散遣。暇即携觞兼召客，王版银钩光泫。频倒屐、莫辞重茧。为续鸾弦酬凤髓，便以胶、投漆情还浅。腾尺木，素怀展。九龙七级龙光显。忆登高、攀萝直上，指挥轮扁。下视桑麻成世界，听彻云中吠犬。料四牡、驰驱不免。若过棠阴须少憩，采风谣、正属輶轩典。留赠答，素毫剪。
金缕曲·寄吴汉槎宁古塔，以词代书，丙辰冬寓京师千佛寺，冰雪中作
作者：顾贞观
朝代：清
体裁：词

季子平安否？便归来，平生万事，那堪回首！行路悠悠谁慰藉，母老家贫子幼。记不起，从前杯酒。魑魅搏人应见惯，总输他，覆雨翻云手，冰与雪，周旋久。
泪痕莫滴牛衣透，数天涯，依然骨肉，几家能够？比似红颜多命薄，更不如今还有。只绝塞，苦寒难受。廿载包胥承一诺，盼乌头马角终相救。置此札，君怀袖。
金缕曲·寄吴汉槎宁古塔，以词代书，时丙辰冬寓京师，千佛寺冰雪中作
作者：顾贞观
朝代：清

季子平安否。便归来、平生万事，那堪回首。行路悠悠谁慰藉，母老家贫子幼。记不起、从前杯酒。魑魅择人应见惯，总输他、覆雨翻云手。冰与雪，周旋久。泪痕莫滴牛衣透。数天涯、依然骨肉，几家能够。比似红颜多命薄，更不如今还有。只绝塞、苦寒难受。廿载包胥承一诺，盼乌头、马角终相救。置此札，兄怀袖。
金缕曲·悼亡
作者：顾贞观
朝代：清

好梦而今已。被东风、猛教吹断，药炉烟气。纵使倾城还再得，宿昔风流尽矣。须转忆、半生愁味。十二楼寒双鬓薄，遍人间、无此伤心地。钗钿约，悔轻弃。茫茫碧落音谁寄。更何年、香阶刬袜，夜阑同倚。珍重韦郎多病后，百感消除无计。那只为、个人知己。依约竹声新月下，旧江山、一片啼鹃里。鸡塞杳，玉笙起。
金缕曲·梁药亭解元属赋紫竹夫人，因有所订
作者：顾贞观
朝代：清

心共香苞卷。卸啼妆、却施檀晕，湘娥恨遣。直拂芸辉绡账薄，云母簟纹波泫。新粉扑、罗浮蝶茧。说与桐花羞待凤，雪衣寒、水月毫光浅。窗影在，个人展。兔园傍柳名偷显。刻琅玕、词填玉茗，箫圆钗扁。搔背何须春笋样，一笑麻姑鞭犬。换翠袖、昭容不免。占住夜郎才几节，让扶南、暂作扶馀典。偎满愿，火龙剪。
金缕曲·秋暮登雨花台
作者：顾贞观
朝代：清

此恨君知否。问何年、香消南国，美人黄土。结绮新妆看未竟，莫报诸军飞渡。待领略、倾城一顾。若使金瓯常怕缺，纵繁华、千载成虚负。琼树曲，倩谁谱。重来庚信哀难诉。是耶非、乌衣朱雀，旧时门户。如此江山刚换得，才子几篇词赋。吊不尽、人间今古。试上雨花台上望，但寒烟衰草秋无数。听嘹唳，雁行度。
金缕曲·纪檗子徵君话旧有感
作者：顾贞观
朝代：清

皂帽缁尘卷。任相猜、杜陵野老，伤心顿遣。倦眼摩挲双阙望，铅泪铜盘偷泫。辇毂下、一窝如茧。乘兴偶然迷出处，泛虚舟、试狎蓬莱浅。供醉吐，锦茵展。身终隐矣那须显。数升平、白门标榜，纷纷阔扁。及至时危钩党密，香凤并遭鹰犬。羡此际、冥鸿独免。阅尽宫邻金虎局，更何人、痛哭三朝典。天宝话，舌频剪。
金缕曲·赠容若见赠，次原韵
作者：顾贞观
朝代：清

且住为佳耳。任相猜、驰笺紫阁，曳裾朱第。不是世人皆欲杀，争显怜才真意。容易得、一人知己。惭愧王孙图报薄，只千金、当洒平生泪。曾不直，一杯水。歌残击筑心欲醉。忆当年、侯生垂老，始逢无忌。亲在许身犹未得，侠烈今生已已。但结托、来生休悔。俄顷重投胶在漆，似旧曾、相识屠沽里。名预籍，石函记。
金缕曲二首
作者：顾贞观
朝代：清

季子平安否？便归来，平生万事，那堪回首！行路悠悠谁慰藉，母老家贫子幼。记不起，从前杯酒。魑魅搏人应见惯，总输他，覆雨翻云手，冰与雪，周旋久。
泪痕莫滴牛衣透，数天涯，依然骨肉，几家能够？比似红颜多命薄，更不如今还有。只绝塞，苦寒难受。廿载包胥承一诺，盼乌头马角终相救。置此札，君怀袖。
我亦飘零久！十年来，深恩负尽，死生师友。宿昔齐名非忝窃，只看杜陵消瘦，曾不减，夜郎僝僽，薄命长辞知己别，问人生到此凄凉否？千万恨，为君剖。
兄生辛未吾丁丑，共此时，冰霜摧折，早衰蒲柳。诗赋从今须少作，留取心魂相守。但愿得，河清人寿！归日急翻行戍稿，把空名料理传身后。言不尽，观顿首。
金缕曲二首
作者：顾贞观
朝代：清

寄吴汉槎宁古塔，以词代书，丙辰冬，寓京师千佛寺，冰雪中作。季子平安否？便归来，平生万事，那堪回首！行路悠悠谁慰藉，母老家贫子幼。记不起，从前杯酒。魑魅搏人应见惯，总输他，覆雨翻云手，冰与雪，周旋久。泪痕莫滴牛衣透，数天涯，依然骨肉，几家能够？比似红颜多命薄，更不如今还有。只绝塞，苦寒难受。廿载包胥承一诺，盼乌头马角终相救。置此札，君怀袖。我亦飘零久！十年来，深恩负尽，死生师友。宿昔齐名非忝窃，只看杜陵消瘦，曾不减，夜郎僝僽，薄命长辞知己别，问人生到此凄凉否？千万恨，为君剖。（只看一作：试看）兄生辛未吾丁丑，共此时，冰霜摧折，早衰蒲柳。诗赋从今须少作，留取心魂相守。但愿得，河清人寿！归日急翻行戍稿，把空名料理传身后。言不尽，观顿首。
金缕曲（其二）
作者：顾贞观
朝代：清
体裁：词

我亦飘零久！十年来，深恩负尽，死生师友。宿昔齐名非忝窃，只看杜陵消瘦。曾不减，夜郎僝僽，薄命长辞知己别，问人生，到此凄凉否？千万恨，为兄剖。
兄生辛未吾丁丑，共此时，冰霜摧折，早衰蒲柳。词赋从今须少作，留取心魄相守。但愿得，河清人寿！归日急翻行戍稿，把空名料理传身后。言不尽，观顿首。
金菊对芙蓉·至夜
作者：顾贞观
朝代：清

早换新衣，迟添弱线，且教同坐更阑。乍绕檐冰箸，戛碎琅玕。今宵海样莲花漏，听儿家、数尽悲欢。燕台梦杳，似伊清瘦，可耐严寒。双鱼昨寄平安。道夜深风雪，正直金銮。想频呵冻墨，绛蜡才干。平明又复催趋走，只空陪、彩仗千官。口脂面药，几时宣赐，分饷孤鸾。
锦缠道·查家梅
作者：顾贞观
朝代：清

窦乳微泉，长似镜中清澈。渍莓苔、一枝寒铁。黛痕点破何年雪。向磨崖断处，小勒梅花碣。问官阁丰标，绮窗消息。肯便著、孤山踪迹。灞桥归去多情，奈暗香疏影，不作相思驿。
附·浣溪沙
作者：顾贞观
朝代：清
体裁：词

闺阁争传捧贴黄。九霄雨露润莲塘。锦袜新学内家妆。六寸圆肤原有致，一钩纤影待重量。春愁稳载莫轻飏。
雨中花·梅
作者：顾贞观
朝代：清

容易幽窗开似雪。耐多少、五更霜月。背地无聊，经年有恨，并向花心咽。不如冷雨相催折。料无分、软红疼热。玉管谁吹，石肠空赋，又一番轻别。
雨止纑塘书舍抵暮无一人过桥上者
作者：顾贞观
朝代：清

山浅雨亦深，烟光暮如积。窅然清池上，暂与尘土隔。倚杖玩浮沤，凭阑数归翼。无生复奚灭，有动随所息。磬响时一来，怀哉岩岫客。愿言依此境，共对香灯夕。
青玉案
作者：顾贞观
朝代：清

天然一帧荆关画。谁打藁、斜阳下。历历水残山剩也。乱鸦千点，落鸿孤咽，中有渔樵话。登临我亦悲秋者。向蔓草、平原泪盈把。自古有情终不化。青娥冢上，东风野火，烧出鸳鸯瓦。
青玉案
作者：顾贞观
朝代：清

深深月胁容谁鉴。惊喜见，纯全璞。截断紫云天一角。冰丝姌袅，尚如神女，细雨含风络。若教并玉真成珏。抟粉凝脂暗中摸。汲古那嫌修绠弱。辘轳双绾，桔槔千转，备写临池乐。
青玉案·天然一帧荆关画
作者：顾贞观
朝代：清

天然一帧荆关画，谁打稿，斜阳下？历历水残山剩也。乱鸦千点，落鸿孤烟，中有渔樵话。
登临我亦悲秋者，向蔓草平原泪盈把。自古有情终不化。青娥冢上，东风野火，烧出鸳鸯瓦。
青玉案·雁字
作者：顾贞观
朝代：清

排空几阵留难住。写不尽、潇湘雨。托寄音书浑漫许。裴回欲下，家鸡野鹜，那是临池侣。十三行断惊鸿去。恰上银筝十三柱。弦畔有人挥玉箸。长门月暗，一灯重拨，泪墨模糊处。
青衫湿
作者：顾贞观
朝代：清

玉兰堂下新阴薄，轻暖复轻寒。绣床开也，燕泥晨落，移近栏干。日迟人懒，青梅豆涩。紫蔗浆寒。别来生受，些儿供养，也当加餐。
风流子·辛亥春月告归，得请，途次寄阎百诗，自此不复梦入春明矣
作者：顾贞观
朝代：清

十年才一觉，东华梦、依旧五云高。忆雉尾春移，催吟芍药，魑头晚直，待赐樱桃。天颜近，帐前兮玉弝，鞍侧委珠袍。罢猎归来，远山当镜，承恩捧出，叠雪挥毫。宋家墙东畔，窥闲丽，枉自暮暮朝朝。身逐宫沟片叶，已怯波涛。况爱闲多病，乡心易逐，阻风中酒，浪迹难招。判共美人香草，零落江皋。
风马儿
作者：顾贞观
朝代：清

绕栏幽涧乍泠泠。又雨一声声，漏一声声。两处闲眠，那夜不同听。更，更。病眸才展讶青青。是灯一星星，萤一星星。偏到薄帏，单枕最分明。生，生。
鹊桥仙·用吴药师韵
作者：顾贞观
朝代：清

泪粘春住，香吹梦醒，提起旧时根节。画船丝柳绮窗花，整一幅，断肠图揭。彩云易散，银河难渡，青鬓莫教催雪。来生慧业恐生天，又负却，人间风月。
鹊踏枝
作者：顾贞观
朝代：清

扑尽流萤花底露。消息沉沉，银汉应难渡。容易一来堪再误，楼头剩有三通鼓。何夕能将今夕补。遣鹤为媒，翻把青鸾阻。闷剔兰膏谁与诉，知他也只和衣卧。
鹊踏枝·顾山山茶
作者：顾贞观
朝代：清

花覆七楼红十里。遍数东南，此树曾无比。碧海扶桑差可拟，绿云稠叠丹霞绮。叹息唐昌遗玉蕊。奕叶蟠根，今日能留几。一宿只园怀帝子，梦魂何处空烟水。
鹧鸪天
作者：顾贞观
朝代：清

往事惊心碧玉箫。燕猜莺妒可怜娇。风波亭下鸳鸯牒，惶恐滩头乌鹊桥。搴恨叶，摘情条。旧时眉眼旧时腰。可能还对西窗月，狼藉桐花带梦飘。
石门镇
作者：顾贽
朝代：清
体裁：五言律诗

昔年吴越地，此处设王官。战气千年尽，悲风日夜寒。采桑成白纻，缫水出冰纨。筐篚天家贡，行人莫浪看。
题剑门驿壁
作者：顾贽
朝代：清

不系萍踪任往还，偶然西蜀踏千山。山川磊落云天迥，风雪骑驴出剑关。
挽成肇麟联
作者：顾赐书
朝代：清
体裁：联

君殆信国椒山者流，视死如归，独振三纲扶六合；事如龙逄比干之烈，舍生取义，始知一刻有千秋。
食荔枝后作
作者：顾起佐
朝代：清

杨梅酿丹液，荔枝流玉浆。晶丸与紫颗，信美均甘芳。翻思故乡味，难与分低昂。惟轮猩壳艳，一一豳朱房。乃知苏公语，未免多夸张。因兹远相访，吾兴良已狂。
公路浦夜泊与松友饮
作者：顾趟炳
朝代：清

天涯踪迹付觥筹，支枕篷窗倦即休。旅雁数声千里梦，残梅半树五更愁。地传公路犹名浦，人到清淮一系舟。多少金钱靡费处，谁将全力奠中流。
西风
作者：顾逊之
朝代：清

洞庭江上始生波，袅袅西风怨薜萝。商信渐催华发变，凉飙偏觉异乡多。梧桐叶写怀人句，觱栗声传出塞歌。莫怪才人悲宋玉，愁中时序易消磨。
天寿山
作者：顾邦英
朝代：清

十三峰势望中分，剩水残山倚夕曛。古道秋磷飞碧草，荒陵石马卧寒云。黄巾作难终亡汉，白马遗封尚祀殷。惆怅百年无故老，凭谁指点说遗闻。
对酒呈亲旧
作者：顾邦英
朝代：清

山城秋雨歇，官舍晚烟开。峰影窗前落，河声云外来。故人多卓荦，携手共徘徊。何以酬清夕，黄花酒一杯。
怀朱子颍
作者：顾邦英
朝代：清

天涯风雨怨离群，雁塞秋深倍忆君。故国梦迷芳草路，孤舟人隔大江云。津亭渔火窗中见，秋浦潮声月下闻。莫怪登楼情不禁，关山黄叶正纷纷。
伏波庙
作者：顾鉴
朝代：清

逆莽乘权窃神器，龙蛇战野天日蔽。雄也作颂歆也臣，读书万卷纲常昧。是时伏波伏草莽，怀才欲试空无计。子阳隗嚣俱僣窃，纷纷割据皆称帝。公时遨游蜀陇间，足履其庭心窃议。世乱时危汉鼎移，回翔审顾难为地。白水真人起南阳，苍生有托神明契。英雄一见决先几，从此委身心不二。始知帝王自有真，区区边幅徒滋伪。聚米陈筹指掌中，中兴戡乱归睥睨。风云遭际亦偶然，独具巨眼乘时会。赤符应谶大创平，炎炎火德中天继。徵侧披猖又寇边，一麾再扫交州沴。至今铜柱标南服，当日明珠谗苡薏。只此已足表旂常，胡为雄心犹奋励。七十霜髯再据鞍，五溪南触蛮荒厉。马革岂真求夙愿，久要竟堕斯言泪。清浪滩头金碧辉，灵旗风卷彤云翳。鹧鸪不呼神鸦翔，洪涛汹汹余战气。舟师估舶尽解帆，巴童作舞楚巫祭。试问云台何处问遗踪，公之英灵犹利济。
桃源洞
作者：顾鉴
朝代：清

路问桃花源，遥指白马渡。晻蔼云气深，秦人从此去。秦人去千载，白云长自护。何年灵境开，花源忽呈露。从此传人间，物外感生聚。我来已深冬，不见桃花雨。林深水无源，水绕山回互。草木净余芳，鱼鸟适幽趣。仿佛鸡犬声，远出云中树。奇踪托杳渺，欲觅曾无路。嗟彼武陵渔，津逮仍迷误。为问避世人，高举将焉赴。渊明结妙想，孤怀聊自寓。寓言非人间，惝恍何所慕。
飞云岩
作者：顾鉴
朝代：清
体裁：古风

西南山多奇，飞云更奇绝。高骞势欲奔，拔地恣幻谲。初疑卷怒涛，陡若翻积雪。盘旋入青冥，委宛赴漻泬。山与云气浮，云出山之穴。一气相吐吞，谁能事分别。幢幢华盖悬，闪闪风轮挈。坤灵发秘奥，雕锼元气泄。俄闻响春雷，骇若飞列缺。不知何处泉，翻空飞玉屑。高踪缅前贤，披榛寻断碣。按籍不可求，别获圣果偈。儒墨岂同科，达者自综撷。读如钳在口，虫鱼多漫灭。钝根落尘缘，解费生公说。坐久阴风生，凛冽竖毛发。萧萧众壑鸣，万象纷轩颉。陡抱杞人忧，难为灵境悦，樵青不解事，瞪目复挢舌。何年嘘气成，终古此盘结。
飞云岩
作者：顾鉴
朝代：清

西南山多奇，飞云更奇绝。高骞势欲奔，拔地恣幻谲。初疑卷怒涛，陡若翻积雪。盘旋入青冥，委宛赴泬。山与云气浮，云出山之穴。一气相吐吞，谁能事分别。幢幢华盖悬，闪闪风轮挈。坤灵发秘奥，雕锼元气泄。俄闻响春雷，骇若飞列缺。不知何处泉，翻空飞玉屑。高踪缅前贤，披榛寻断碣。按籍不可求，别获圣果偈。儒墨岂同科，达者自综撷。读如钳在口，虫鱼多漫灭。钝根落尘缘，解费生公说。坐久阴风生，凛冽竖毛发。萧萧众壑鸣，万象纷轩颉。陡抱杞人忧，难为灵境悦，樵青不解事，瞪目复挢舌。何年嘘气成，终古此盘结。
题钱宗伯红豆庄
作者：顾钛
朝代：清

地老天荒著此翁，栖迟东海叹飘蓬。千秋著作留梧碧，一代须眉记豆红。剩水残山空渺渺，白杨衰草自丛丛。多情最是溪桥柳，摇漾千丝落照中。
昭君怨
作者：顾钰
朝代：清

红妆千里为和亲，倾国芳姿画未真。不恨妾身投塞外，却怜汉室竟无人。
别调曲
作者：顾铤
朝代：清

枇杷花底晓霜清，相送郎行一曙星。喔喔邻鸡声不断，摇鞭应过短长亭。一重帘隔是天涯，帘外漫漫杨柳花。乱扑人衣与人面，不知吹落在谁家。妾家本在小长干，过得江来春又阑。欲将一书凭雁足，梦魂先到楚云端。
登盘山
作者：顾镇
朝代：清

嵯峨千仞蓟门山，谢屐当年迥未攀。百道泉光翻海窟，三盘地势接天关。寻云何处高人隐，扶仗曾看御辇还。指点卫公临眺处，剑台零落藓花斑。
汉城秋夜
作者：顾镛
朝代：清

三宿客窗夜，终古汉家城。城空桂花落，夜静江月生。渝歌引羌管，落落星河横。盼到寒衣信，恐增离别情。
里人来言学使张公重葺二泉书院感赋四首
作者：顾镛
朝代：清

使者端风教，猗欤彰往心。应从泗水远，一溯二泉深。草没尚书宅，风清修竹林。超然遗像肃，苍翠玉森森。有生竟何事，忠孝固其端。社稷匡君易，晨昏别母难。常将先哲范，留与后人看。山斗今非远，寥寥碧落寒。点易台边客，海天亭外云。行行自舒卷，从此启人文。廊庙虚前席，诗书集大勋。茫茫后来者，孰与诵清芬。少小追前辈，空山碧涧留。诸贤竟安往，多士复来游。解带松间石，弹琴竹外楼。固知兴废运，公自有千秋。
里人来言学使张公重葺二泉书院感赋四首·其一
作者：顾镛
朝代：清

使者端风教，猗欤彰往心。应从泗水远，一溯二泉深。草没尚书宅，风清修竹林。超然遗像肃，苍翠玉森森。
里人来言学使张公重葺二泉书院感赋四首·其三
作者：顾镛
朝代：清

点易台边客，海天亭外云。行行自舒卷，从此启人文。廊庙虚前席，诗书集大勋。茫茫后来者，孰与诵清芬。
里人来言学使张公重葺二泉书院感赋四首·其二
作者：顾镛
朝代：清

有生竟何事，忠孝固其端。社稷匡君易，晨昏别母难。常将先哲范，留与后人看。山斗今非远，寥寥碧落寒。
里人来言学使张公重葺二泉书院感赋四首·其四
作者：顾镛
朝代：清

少小追前辈，空山碧涧留。诸贤竟安往，多士复来游。解带松间石，弹琴竹外楼。固知兴废运，公自有千秋。
题大湾铺涧石
作者：顾镛
朝代：清

潺潺崖下水，磊磊山根石。石性不可磨，任与水相激。水去石常在，无时不嵯峨。水石两寂寂，新蝉鸣涧河。
挽左宗棠联
作者：顾长龄
朝代：清
体裁：联

执策过江来，拔下走于宦途废弃之余，经岁未酬知，抚己倍增迟暮感；论功征史在，丧我公于国事纷纭之日，防秋虽罢战，鞠躬难了尽勤心。
赠桐溪日者张宿之
作者：顾问
朝代：清
体裁：七言律诗

知君本是赤松流，偶作人间汗漫游。识迈九师玄独剖，爻分三画秘全抽。清风入幕频挥麈，白日侵帘半隐钩。每与问奇开妙义，百文常挂老鸠头。
偕王树先观察渡钱塘舟中对弈
作者：顾陈垿
朝代：清

问渡携棋局，忘言到夕曛。星辰两手握，吴越一江分。小劫壶中隐，馀音橹外闻。机心浑不用，仍可狎鸥群。
分拟鲍参军白头吟
作者：顾陈垿
朝代：清

持妾怀中月，照君弦上心。琴声逐流水，月向波心寻。体双珍合璧，心一利断金。如何乖宿昔，貌昵情辰参。破璧成带玦，挫金置毡针。昔为比目鱼，今作分飞离。分飞日以远，反目望转深。言念结好初，忍垢共泥沉。钱刀焉足贵，信义乃可任。不见黔娄妻，相看雪盈簪。
十阿父
作者：顾陈垿
朝代：清

为天子父，孰如其尊。阿父过多，难为儿孙。杀人于市，如屠犬豕。皋陶袖手，虞舜充耳。一父披猖，九父诪张。愿言筑宫，奉以上皇。脂车秣马，归之汴京。
古北口
作者：顾陈垿
朝代：清

地险雄关旧，秋临独客惊。马头悬汉月，山背络秦城。草带烽烟色，蝉为朔吹声。舆图正无外，大漠亦神京。
寅鉴堂后灯筵即事
作者：顾陈垿
朝代：清

珠明玉艳簇芳庭，细腻风光锁曲屏。歌板欲残馀《白雪》，月轮初上淡春星。坐忘宾主宵嫌短，思入乡关酒易亭。不奈峭寒归客枕，半垂纸帐一灯荧。
瓜州晓渡
作者：顾陈垿
朝代：清

征鞍才卸客身轻，指点金焦双眼明。宿雨渐收遥岸出，海云初落怒潮平。人归春晚犹馀兴，风入江南亦有情。正值百花新酿足，一杯先为破愁城。
砚
作者：顾陈垿
朝代：清

端溪谁割紫云腴，万古文心向此摅。小心墨池成巨浪，就中飞出北溟鱼。
饯敬亭上江西观察分题得盆桧
作者：顾陈垿
朝代：清

一尺万丈势，郁此升仙姿。托根几案间，抉石出怒猊。黛枝云盖结，铁干霜痕披。圣植既劫火，犹睹具体微。风霆起春蛰，应有飞龙知。愿为祖生楫，送君中流时。
凤凰台上忆吹箫·月
作者：顾静和
朝代：清

寒生银粟，屋翻雪浪，璧光零乱云头。见明珠千斛，■菟如邮。桂湿扶疏影，裁纨扇、碧衬蟾钩。北堂牖，西园飞盖，东鄙思抽。悠悠。一声笛也，吹落了梅花，浑是悲秋。念素蛾睡起，玉锁琼楼。剩有乘风鹏翼，好借我、骑去遨游。傲游处，冰轮碾玉，万古常浮。
玉女摇仙佩·佳人
作者：顾静和
朝代：清

青琴绛树，下蔡洛川，共羡人间难遇。有个名姝，乘鸾飞去，莫是飞琼再世。若把容光比。有数束波横，口吹兰气。眉封翠、丰肌腻理，不过千娇百媚而已。争似女相如，能手赋、东邻佳丽。须信毛嫱西子，谢韫班姬，难得色才相俪。才子佳人、赢得一身双美。为甚谪泥犁，浊世界、羞斗靓妆高髻。愿天公、留心玉貌，着意怜才，召为玉殿修文吏。莫负了、倾城倾国胡天帝。
珍山弟慧川园即事
作者：顾预
朝代：清

可知城市亦山林，不许尘埃半点侵。三尺游丝横路起，一潭秋水闭门深。花能解语窥诗境，鱼自空行识道心。见说清溪旧池馆，只今乔木向千寻。
雨后飞翮见招同振蜚石渠暨二弟士行城西泛舟至宝华庵宴集
作者：顾预
朝代：清

谁将一幅辋川图，添写溪桥带五湖。处处渔罾缘断岸，家家蟹舍漫青芜。山因雨洗千峰净，村为波侵四面孤。清境岂教僧占尽，随人领取有真吾。
初夏偶成
作者：顾飏宪
朝代：清

余花数片入帘帏，庭院愔愔履迹稀。竹桁昼闲鸣翡翠，暖风晴日浣春衣。
和响泉叔父九月七日游惠山韵二首
作者：顾飏宪
朝代：清

纵目清秋宇宙宽，五湖浩荡一渔竿。胜游到处疑飞屐，新句拈来似弹丸。吴岫云停看尺咫，蜀山翠扫忆千盘。如今好作林泉主，茶雨松风草阁寒。岩菊斑斑嫩蕊香，轻霜着树杂青黄。三秋节未逢重九，七日辰先遇少阳。石蹬有情留点笔，碧山无语对飞觞。微酲初解新茶熟，一勺清甘自在尝。
和响泉叔父九月七日游惠山韵二首·其一
作者：顾飏宪
朝代：清

纵目清秋宇宙宽，五湖浩荡一渔竿。胜游到处疑飞屐，新句拈来似弹丸。吴岫云停看尺咫，蜀山翠扫忆千盘。如今好作林泉主，茶雨松风草阁寒。
和响泉叔父九月七日游惠山韵二首·其二
作者：顾飏宪
朝代：清

岩菊斑斑嫩蕊香，轻霜着树杂青黄。三秋节未逢重九，七日辰先遇少阳。石蹬有情留点笔，碧山无语对飞觞。微酲初解新茶熟，一勺清甘自在尝。
闻学和仲兄殁于伏羌不得消息
作者：顾飏宪
朝代：清

传闻偏不误，肠断脊令原。正是情怀恶，那堪风雨昏。连宵惊人梦，何日返羁魂。天意殊茫昧，凭谁对榻论。
桃花岭用陈卧子先生韵
作者：顾鸿
朝代：清

百折桃花峡，迢峣势逼天。乱山青叠浪，远树绿沉烟。叱驭疑无地，当垆别有廛。乔松一再抚，霄汉日常悬。
游石门
作者：顾鸿
朝代：清

古人渺何处，逸响超凡群。徙倚十尺堂，望古怀清芬。嶙峋具仙骨，薜荔呈元文。幽禽乐涧阿，嘤嘤天际闻。风吹洞口香，萧寥疑是君。名士喜名山，岂以今昔分。朅来金阊道，枫暗吴江濆。所愿既获偿，歌阕看些曛。
寄凌叔子
作者：顾鸿志
朝代：清

岁宴山中桂树枯，思君渺渺海云孤。春生驿路花开未，雪涴征衫雁到无。才子京华愁旅食，散人笠屐隐江湖。谁怜水国三千里，烟水苍茫一钓徒。
寒鸦
作者：顾龙裳
朝代：清

一黑障空阔，相衔了不分。回翔如弄影，叫噪自呼群。寒羽常依日，单飞未拂云。北风吹汝急，叶落正纷纷。
小孤山
作者：顾龙裳
朝代：清

排空峭壁水中央，天外群峰接渺茫。瀛海蓬山方寸地，青鬟明镜一泓妆。何年玉貌离尘世，终古神娥共瓣香。定有湘灵此栖止，依稀瑶瑟送归航。
雨后
作者：顾龙裳
朝代：清

一雨洗空碧，悠然生夕凉。径花摇暮色，庭草湿流光。渐觉秋相逼，翻怜夏未长。二毛何冉冉，容易积寒霜。
挽任兰生公
作者：颍属士民
朝代：清
体裁：联

政为实政，心为实心，恭宽信敏以推恩，淮甸颂万家生佛；饥由己饥，溺由己溺，悌励忧勤而致疾，颖滨殒一路福星。
含碧堂自警
作者：颙琰
朝代：清

众绿被陈根，含生遂长养。孳蕃沐和甘，清幽辉万象。迟日照琐窗，融融喜明朗。暖气几席盈，阳和满方丈。习静束身心，曷敢片时放。我镜烛虚灵，物烟任劳攘。九宇尽含宏，居高慎瞻仰。
咏左传·臧僖伯谏观鱼
作者：颙琰
朝代：清

蒐狩诚大猷，农隙讲兵事。如棠陈鱼观，略地辞实伪。僖伯进谠言，古制论精义。巡行必以时，禽荒为政累。本朝辟木兰，秋狝习武备。经旬试三驱，境不碍种植。家法永钦依，诘戎岂游戏。敬告我后人，慎勿惑浮议。
咏左传·齐鲁长勺之战
作者：颙琰
朝代：清

齐鲁屡构兵，群黎嗟何罪。乾时役初休，背盟寻吝悔。曹刿有深谋，临敌三鼓待。用柔消彼刚，避锐击其怠。盈竭迭迁移，知止自不殆。战胜斯一端，莅政至理在。
池上散步
作者：颙琰
朝代：清

清和初应候，百卉喜全开。问竹沿篱角，听泉过涧隈。留春萦岸草，延润叠庭苔。长养功方始，青阳厚泽培。
读史记三皇五帝本纪·帝舜有虞氏
作者：颙琰
朝代：清

惟圣能识圣，升闻畎亩通。重华协于帝，上日遂受终。温恭益浚哲，明目兼达聪。四罪天下服，敷言试以功。奋庸谐治理，亮采咨百工。精一括典要，执两而用中。愧承大宝命，兢业凛渺躬。言述心敬慕，景仰五帝隆。
读尚书·禹贡
作者：颙琰
朝代：清

唐虞圣治隆，有夏承神禹。山川既攸分，则壤别九土。成赋因地生，作贡非妄取。敬德先臣民，要荒声教普。大清中外同，幅员倍上古。君临实艰哉，殚思御寰宇。
读尚书·说命上
作者：颙琰
朝代：清

思道每弗言，臣下艰禀令。薄德恐负先，四方望表正。渊默寸心纯，宥密存恭敬。梦帝赉大贤，旁求果见圣。朝夕纳嘉猷，启沃协理性。匡辟康兆民，遐迩承休命。
读通鉴纪事本末·东京党锢
作者：颙琰
朝代：清

窦梁固宜诛，失与宦官议。幸除外戚家，权归中常侍。封赏定策功，太阿嗟倾坠。清浊难合流，正邪不同类。三君俊顾厨，标榜受牵累。钩党冤狱兴，残暴逞无忌。善人尽沦亡，邦国必殄瘁，何进益平庸，无谋委利器。诛恶勿迟疑，一吏可了事。奚用召外兵，大憝乘机至。阉人虽芟夷，汉祚随毁弃。桓灵召祸端，昏愚陨厥位。
读通鉴纪事本末·宋孝宗之立
作者：颙琰
朝代：清

绍兴坠大纲，无嗣昭天理。封瑗慰众情，奖誉太溢美。承欢德寿宫，尊养极隆轨。定省虽弗违，侍亲小节耳。既承社稷艰，当思振国纪。仍怀偏安图，蒙业益委靡。河北久陆沈，未能尺寸徙。继统固本根，达孝原在此。
读通鉴纪事本末·建文逊国
作者：颙琰
朝代：清

燕藩兵祸因，太祖计谋误。既有英雄儿，弱孙岂可付。北师抵南京，献门景隆附。火起疑自焚，逊国实无据。为僧说荒唐，驻锡竟何处。欲掩篡弑名，流言任传布。
读通鉴纪事本末·明太祖平定东南
作者：颙琰
朝代：清

膺图抚寰区，心与凡侪异。命将定东南，先戎毋纵恣。劫掠盗贼为，救拯开创事。传檄得江淮，劝农修水利。克敌维武功，安民用仁义。二语诚要言，理足辞简易。招贤首刘基，论道孚素志。规模已敷宣，张陈实闰位。
读通鉴纪事本末·甲申鼎革
作者：颙琰
朝代：清

明亡由内竖，酷信难变更。甲申春三月，流贼围北京。我辈富贵在，开门纳自成。庄烈殉社稷，国亡名不倾。狐兔据宫阙，三桂请义兵。一鼓灭群贼，定鼎拯苍生。得天下最正，孰能同大清。凛承百王后，读史思持盈，古事寸心鉴，取法择善行。百篇咏几暇，自警非自鸣。继统仔肩重，宵旰亹敬诚。日强勉不息，惕若望治平。
读通鉴纪事本末·诸葛亮出师
作者：颙琰
朝代：清

征北先定南，志在灭曹氏。缚渠七纵擒，耽延无是理。复汉竭忠贞，三顾重任委。诛谡军令申，引咎首责已。流马及木牛，制器济穷耳。尽力功难成，天绝炎刘纪。哀哉五丈原，时势皆极否。史论短智谋，见浅肆讥毁。
读通鉴纪事本末·贞观君臣论治
作者：颙琰
朝代：清

正统屡更易，遭厄如沸汤。上天降英主，戡乱定四方。偃武脩文德，纳谏大度彰。规模实宏远，治具咸毕张。不以诈谋用，浊流源岂长。洵为得政要，君作臣之纲。赐绢保勋旧，豁达胜汉皇。因弓悟治理，情变难尽详。偏信受欺蔽，兼听日炽昌。封建非善政，百药言实臧。狱讼关民命，稍忽罹咎殃。集思庶广益，虚公辨奸良。卓识止封禅，戒盈刻不遑。贞观诚令辟，后嗣嗟内荒。
读通鉴纪事本末·高帝灭楚
作者：颙琰
朝代：清

失鹿嗟暴秦，争逐惟汉楚。汉兴楚沦亡，要论无烦语。知人不知人，刘项成败举。入关先得民，三杰寄心膂。大度纳善言，劳心历险阻。项籍匹夫雄，搏战力能御，骄慢轻哲贤，一增时龃龉。信谓妇人仁，了然若观炬。
贺张百熙60寿联
作者：颜世清
朝代：清
体裁：联

陶甄学人，宏我中国；开明政界，颂公长计。
挽彭玉麟联
作者：颜世玉
朝代：清
体裁：联

东南半壁重江淮，创制显庸，奋武揆文公不愧；甘苦一身同士卒，殷勤拂拭，感恩知己我尤深。
双柳居联
作者：颜乃来
朝代：清
体裁：联

近圣人之居，教亦多术矣；守先生之道，文不在兹乎。
堂联
作者：颜乃来
朝代：清
体裁：联

性不因人热；情能到处流。
堂联
作者：颜乃来
朝代：清
体裁：联

明哲保身，醉月高风杯在手；大夫告老，餐霞旧德杖于朝。
云南抚署堂联
作者：颜伯焘
朝代：清
体裁：联

彩云见处，先后六十年中，三世建牙，宜何如效涓埃以肯堂构；湛露承来，纵横八千里外，百蛮稽首，所愿与兴礼让而广农桑。
中陂
作者：颜伯珣
朝代：清

万物皆忌盈，山水宁厌取。自开原山泉，中园坼水府。出纳皆汇陂，势无百里土。譬犹建中州，四澨分条缕。黯淡原山崖，窟根互撑拄。石气入青林，幽姿为云雨。南屏镜中悬，一一类天姥，春莼丝就搴，秋鱼鳞堪数。往往花港船，清樽随棹舻。过阁侣常集，岫月待初吐。长笛碧烟收，如闻潜蛟舞。万象纷濛濛，光炯鉴可睹。岸疑留遗佩，洞欲摘石乳。幽胜固非一，物色兼草莽。江汉有覆舟，他山多贙虎。消息懒服食，何羡生毛羽。
八月望后际堂诸子携酒过馆舍时将去正阳
作者：颜伯珣
朝代：清

不欲非公绰，卑栖岂士元。旧耕思土鼓，新彦望金门。岁晚才难并，诗成泪有痕。白头看衮衮，多尔在中原。
厌归
作者：颜伯珣
朝代：清

归厌犹妻子，官微少簿书。吟诗从乱帙，种菊未亲锄。危树号饥鹤，残经守蠹鱼。深知老马悔，浪说在盐车。
孤琴叹
作者：颜伯珣
朝代：清

残弦少新张，孤琴久难理。回舟抱汝来，弃置复似此，譬彼良友朋，愈疏道深耻。平生所绸缪，焉能缺终始。时迕事竟违，幽情递变徙。况罹雉罗间，赤舄羞几几。晨床蒙蛛丝，宵月啮鼯齿。惨澹金博山，音断琅玕水。中庭买双鹤，饥鵛鸣未已。旧欢尚零落，新知安足倚。人生慎离合，明发泪清泚。
璿玑泉
作者：颜伯珣
朝代：清

巨峰划中陂，东南无半麓。中有百溪流，上有十丈瀑。势割朱夏长，寒刮亭午目。遂使神鬼工，中园得渗漉。青天振飞响，殷雷转岩木。谁寻从来源，汉使终往复。此地济惠通，涓滴不敢掬。明禁三百年，沟洫废为陆。匠心理独成，凿井原山腹。周蔽㟏岈嶂，窟藏环斗轴。牵牛咫尺内，运如璿玑速。洞掣玄冥宅，浩落珠万斛。支分各汇陂，南走石池澳。欻解抱瓮忧，滋生赖溪竹。凫鹥日满梁，鲂鲤亦渐育。匪直群类蕃，黄茂锡嘉谷。济兖水利亡，旱虐时反覆。狃俗自乏术，天岂罪饘粥。乃知神禹功，润泽在四渎。近者淮泗间，机法颇赢缩。颍川虹饮筒，用乖文可读。此志竟寥寥，栖托同麋鹿。云水杳冥去，窈窕成春服。缅昔辋川人，遗篇临池录。
秪芳阁
作者：颜伯珣
朝代：清
体裁：古风

澒洞陂水阴，中岸折长壑。南屏诸峰稠，林木互参错。苍然秋色深，窈窕见层阁。洞户属玲珑，霭气夕漠漠。水声琴书润，天碧衣裳薄。阁下转曲房，步櫩缘岭凿。葳蕤紫珠盘，当槛纷未落。苔长屐痕疏，梯石净洗削。昔闻袗衣人，不加陶渔乐。矧余一褐夫，泉石殊不恶。近攀越观云，远召缑岭鹤。婚嫁愿何奢，栖意尽寥廓。
秪芳阁
作者：颜伯珣
朝代：清

澒洞陂水阴，中岸折长壑。南屏诸峰稠，林木互参错。苍然秋色深，窈窕见层阁。洞户属玲珑，霭气夕漠漠。水声琴书润，天碧衣裳薄。阁下转曲房，步櫩缘岭凿。葳蕤紫珠盘，当槛纷未落。苔长屐痕疏，梯石净洗削。昔闻𫀊人，不加陶渔乐。矧余一褐夫，泉石殊不恶。近攀越观云，远召缑岭鹤。婚嫁愿何奢，栖意尽寥廓。